Συνδικαλισμός στις Ε.Δ. - Εκπροσώπηση των στρατιωτικών, η πτυχή του στρατιωτικού συνδικαλισμού. | iReport\nΓια τη Συρία μπήκαν να μιλήσουν Τσαβούσογλου και Ακάρ... για το Αιγαίο μίλησαν!\nΟΗΕ: Ανέτοιμη η Ευρώπη για μια νέα προσφυγική κρίση\nΠρόσκληση Κατάταξης Στρατευσίμων ΠA 2019 Γ’ ΕΣΣΟ\nΣυνδικαλισμός στις Ε.Δ. – Εκπροσώπηση των στρατιωτικών, η πτυχή του στρατιωτικού συνδικαλισμού.\nΑπό την σύντομη ιστορική διαδρομή του στρατιωτικού συνδικαλισμού στην χώρα μας, χρίζει επισήμανσης η διαπίστωση πως δεν υπάρχουν καλοί και λιγότερο καλοί στρατιωτικοί συνδικαλιστές αλλά υπό δεδομένες συγκυρίες πόσο παραγωγικοί μπορεί να γίνουν.\nΆρθρο του Τομεάρχη Νομικών Θεμάτων ΠΟΜΕΝΣ Γεώργιου Λέντζιου\nΟι επί πολλά χρόνια διαδραστικές επαφές του έλληνα στρατιωτικού με συνάδελφους από διάφορα κράτη, στα πλαίσια αποστολών του ΝΑΤΟ ή ακόμα και κατά την διάρκεια μεταθέσεων στο εξωτερικό (ΕΕ), τον έκανε κοινωνό νέων μεθόδων και πρακτικών επίλυσης προβλημάτων των στρατιωτικών (εφαρμογής των χωρών φιλοξενίας). Ζητήματα τα οποία σε εθνικό επίπεδο χρόνιζαν αδικαιολόγητα χωρίς να προτάσσονται επαρκείς εξηγήσεις αυτής της στασιμότητας – ειδικά σε μια εποχή όπου τα οικονομικά της χώρας μας ανθούσαν – σε άλλες ευρωπαϊκές χώρες αποτελούσαν μακρινή ανάμνηση. Η ιδέα πως εν μέρει είναι άλλος ο σκοπός και τα καθήκοντα της στρατιωτικής γραφειοκρατίας και άλλο θέμα η ρύθμιση των εργασιακών / μισθοδοτικών θεμάτων που αφορά εν προκειμένω το σύνολο των στρατιωτικών, έμοιαζε ως ρηξικέλευθη αλλαγή. Ο στρατιωτικός συνδικαλισμός, έμελλε ως όρος να αμφισβητηθεί, για το αν έχει θέση στις τάξεις του στρατεύματος. Διάφορες συμπεριφορές (δεν θα εξεταστούν εδώ) καταδείκνυαν ότι έπρεπε να διασφαλιστούν τα στεγανά του στρατεύματος απέναντι στον “παρασιτικό” συνδικαλισμό. Συνδέθηκε εκ των προτέρων (ίσως όχι και άδικα) με τις παθογένειες του συνδικαλισμού στην ελληνική πολιτική και κοινωνική πραγματικότητα. Καιροσκοπισμός, αλλοτρίωση του σκοπού του στρατιωτικού, τροχοπέδη στις αποφάσεις της Διοίκησης, προσπάθεια συνδιοίκησης και μέσο προσωπικής προβολής ήταν μόνο μερικοί από τους συνειρμικούς παραλληλισμούς που γεννούσε στις σκέψεις των πολέμιών του. Τέλος, η έλλειψη(;) νομοθετικού πλαισίου ερμηνεύτηκε ως απαγόρευση της σχετικής έκφρασης.\nΠοια ήταν όμως η νομική πραγματικότητα; Από συνταγματικής σκοπιάς, σύμφωνα με το άρθρο 23 § 1 Σ., η συνδικαλιστική ελευθερία προστατεύεται μέσα στα όρια του νόμου. Σε συνέχεια του ίδιου άρθρου 23 § 2β Σ., οι στρατιωτικοί, τα στελέχη των σωμάτων ασφαλείας, περαιτέρω απαγορεύεται να ασκήσουν το αναγνωρισμένο δικαίωμα (για τους άλλους δημόσιους υπαλλήλους) της απεργίας, σε οποιαδήποτε του μορφή. Κατά συνέπεια ο συνδικαλισμός στον στρατό δεν απαγορεύεται από το Σύνταγμα μας. Μόνο ίσως κώλυμα αποτελούσε η μη νομοθετική του ρύθμιση. Γεγονός το οποίο, μέσω της πρακτικής δια της παραλείψεως νομοθέτησης του σχετικά απαραίτητου νόμου, περιόριζε αντισυνταγματικά το δικαίωμα της συνδικαλιστικής ελευθερίας των στρατιωτικών. Επιπρόσθετα η ΕΣΔΑ (Ευρωπαϊκή Σύμβαση για τα Δικαιώματα του Ανθρώπου) στην οποία έχει προσχωρήσει η Ελλάδα αλλά και η ΕΕ μέσω του άρθρου 6 § 2 ΣΕΕ. της συνθήκης της Λισσαβώνας, προβλέπει ρητά σύμφωνα με το άρθρο 11 (της ΕΣΔΑ) την συνδικαλιστική ελευθερία χωρίς να την περιορίζει κατά ιδιότητα ή κλάδο. Πρέπει να τονιστεί πως η ανωτέρω προσχώρηση της ΕΕ στην ΕΣΔΑ προσέδωσε στην τελευταία χαρακτήρα συνταγματικής ισχύος σε επίπεδο ευρωπαϊκού δικαίου. Μπορούσαν συνεπώς οι στρατιωτικοί και μέσω απλής προδικαστικής παραπομπής ενώπιον του ΔΕΕ (Δικαστήριο της ΕΕ) – χωρίς να χρειάζεται να εξαντλήσουν τα εσωτερικά ένδικα μέσα – να επιτύχουν την νόμιμη σύσταση συνδικαλιστικού φορέα. Το κοινοτικό κεκτημένο τους παρείχε όλα τα νομικά εφόδια.\nΓιατί όμως να συσταθεί συνδικαλιστικός φορέας στον στρατό; Ποια η αναγκαιότητα; Δεν προστατεύονται επαρκώς τα δικαιώματα των στρατιωτικών; Αναγνωρίζεται η υπηρεσιακή τους προσπάθεια και ανταμείβεται σύμφωνα με όρους σεβασμού της προσωπικότητάς τους; Μεταφέρονταν, μέχρι εχθές, επαρκώς τα προβλήματα και οι προβληματισμοί των στρατιωτικών στην πολιτική Ηγεσία; Σε κάθε περίπτωση πληθώρα συλλογισμών μπορούν να προστεθούν, οι οποίες να δικαιολογούν την ανάγκη των εν ενεργεία Υπαξιωματικών και Αξιωματικών να προσέρχονται να εγγραφούν προκειμένου δια της συμμετοχής να εκφράσουν την στήριξή τους σε μια προσπάθεια η οποία θα αποδώσει συλλογική φωνή και δυνατότητα πρόσβασης στους χώρους λήψεως αποφάσεων, με την ελπίδα αυτή η φωνή να εισακουστεί από ευήκοα ώτα, ο φορέας ή οι φορείς των οποίων θα συνδράμουν με ορθολογικό τρόπο στην εξέταση του δικαίου ή μη χαρακτήρα των αιτημάτων – παραπόνων των στρατιωτικών. Πόσο παράλογο ακούγεται λοιπόν το αίτημα των στρατιωτικών, να έχουν το δικαίωμα μέσω εκλεγμένων αντιπροσώπων να συσκεφθούν με τους φορείς της ανώτατης στρατιωτικής και πολιτικής Ηγεσίας κάνοντας χρήση της διαβούλευσης, να αναζητήσουν λύσεις σε καίρια προβλήματα που ταλανίζουν την καθημερινότητα τους αλλά και να οραματιστούν και να υλοποιήσουν από κοινού με μεθοδευμένα, έστω και αργά βήματα, τις κατά το δυνατό εκείνες συνθήκες που θα διαμορφώσουν το ηθικό του στρατεύματος του μέλλοντος; Μήπως στις προηγμένες ευρωπαϊκές δημοκρατίες δεν λαμβάνουν χώρα παρόμοιες διαδικασίες; Μήπως αυτό είναι ένα πείραμα που δεν ταιριάζει στην ελληνική στρατιωτική πραγματικότητα; Η απάντηση που μας ενδιαφέρει είναι ότι οι κορπορατιστικές ιδέες και διαδικασίες – κυρίως στον προηγμένο βορρά – εφαρμόζονται με επιτυχία επί δεκαετίες. Η εισαγωγή και αυτού του συστήματος στον ελληνικό νομικό πολιτισμό όπως τόσα άλλα που υιοθετήθηκαν στα πλαίσια της ευρωπαϊκής ολοκλήρωσης της χώρας, μοιάζει μονόδρομος για ένα κράτος που θέλει να ονομάζεται πολιτισμένο. Διαδικασίες πατερναλισμού, οι οποίες εφαρμόζονταν στο παρελθόν δεν έχουν πλέον βιώσιμη εφαρμογή καθώς οι συνθήκες της σύγχρονης εποχής είναι πολύ διαφορετικές τόσο στο επίπεδο του μορφωτικού επιπέδου όσο και στο εκτεταμένο εύρος των αντικειμενικών προβλημάτων που μαστίζουν τον σύγχρονο στρατιωτικό. Αμφότερα έγιναν αντιληπτά ήδη από τον νομοθέτη, ο οποίος και προέβη σε νομοθετικές μεταρρυθμίσεις εισάγοντας σχετικά πρόσφατα τον στρατιωτικό συνδικαλισμό στην ελληνική έννομη τάξη, κόντρα στα κραταιά ήθη που επικρατούσαν επί δεκαετίες.\nΚάποιοι γραφειοκράτες (και δεν θα είναι λίγοι), παρά τον νόμο δεν στέκονται με ενθουσιασμό απέναντι σε αυτό το προϊόν της νεοεισαχθείσας μετανεωτερικότητας. Άλλοι πάλι θα πουν με στόμφο πως το στράτευμα έχει φυσική Ηγεσία και δεν χρειάζεται η διαμεσολάβηση αιρετών στρατιωτικών. Σκοπός του συνδικαλισμού δεν είναι να υποκαταστήσει την φυσική Ηγεσία επ’ ουδενί. Αλλά να παράσχει εκείνη την πληροφόρηση αλλά και την παροχή έτοιμων νομικά και υλικοτεχνικά προτάσεων οι οποίες θα παρουσιάσουν διεξόδους σε χρόνια αδιέξοδα. Με συνέπεια η ίδια η Υπηρεσία να εξοικονομεί πόρους και να λαμβάνει κατά άμεσο τρόπο γνώση τόσο του υφιστάμενου προβλήματος όσο και του προτεινόμενου οδικού χάρτη για τον απεγκλωβισμό από το πρόβλημα. Είναι αναμενόμενο να χρειαστεί αρκετός χρόνος ώστε να μεταβληθεί η υφιστάμενη κουλτούρα σκέψης και να διαμορφωθεί μέσω της πρακτικής μια νέα διαδικασία επίλυσης των προβλημάτων. Ίσως, εν αναμονή των πρώτων απτών αποτελεσμάτων οι διαφωνούντες να αντιληφθούν τα πολλαπλά οφέλη που μπορούν να κατανεμηθούν σε ολόκληρο το προσωπικό του στρατεύματος.\nΠως όμως λειτουργεί ο συνδικαλισμός στο στράτευμα; Πώς λαμβάνονται οι αποφάσεις και ποια αιτήματα θα πάρουν επίσημη μορφή μέσω της όχλησης της Ηγεσίας (πολιτικοστρατιωτικής); Σε πρώτο βαθμό υπάρχουν οι στρατιωτικές περιφέρειες και οι στρατιωτικές περιφερειακές ενότητες, στις οποίες και μόνο μπορούν να εγγραφούν οι στρατιωτικοί κατά νομό ή περιφέρεια (όπου έχει συσταθεί). Από αυτό το σημείο δια ζώσης ή ηλεκτρονικά / τηλεφωνικά ερχόμενοι σε επαφή με το ΔΣ των πρωτοβάθμιων σωματείων αναφέρουν τα προβλήματά τους και αναζητούνται λύσεις σε επίπεδο φρουράς. Εάν πρόκειται για προβλήματα που άπτονται ρύθμισης από την πολιτική Ηγεσία ή έχουν καθολικό χαρακτήρα, τότε το ΔΣ απευθύνεται στο δευτεροβάθμιο σωματείο και αυτό με την σειρά του συγκεντρώνοντας διαρκώς από όλη την Ελλάδα ανάλογα αιτήματα, μέσω της εσωτερικής διαβούλευσης τα αξιολογεί και τα αναθέτει ως έργο στον αρμόδιο εσωτερικό τομέα για επεξεργασία και παρασκευή ολοκληρωμένης πρότασης προς την Ηγεσία. Είναι ξεκάθαρο πως δεν μπορεί να γίνει κατάχρηση της διαδικασίας για να προωθηθούν αιτήματα που εμπεριέχουν πρόδηλη αλαζονεία. Η ορθολογικότητα και η αξιολόγηση είναι αρχές σε αυτό το επίπεδο της διαβούλευσης.\nΠως διασφαλίζεται όμως η επιρροή του συνδικαλισμού ώστε να προωθήσει επιτυχώς τα εργασιακά συμφέροντα των στρατιωτικών; Ποια όπλα έχει στην διάθεσή του; Καταρχήν ο κυριότερος πόρος των στρατιωτικών ενώσεων είναι η δημόσια συμπάθεια του εγχειρήματος και η προσέλευση των στρατιωτικών για εγγραφή και στήριξη τους. Το αθροιστικό μέγεθος των μελών των ενώσεων υπέχει ζωτικό ρόλο αφού η ικανοποιητική αντιπροσώπευση αποτελεί τον “πνεύμονα” που θα μας επιτρέψει να διανύσουμε την απαραίτητη απόσταση ώστε να εισακουσθούμε με απώτερο σκοπό την εξεύρεση ουσιαστικής λύσης κάθε προβλήματος. Μία δράση με την έννοια της διαρκούς προώθησης των συμφερόντων των στρατιωτικών, γίνεται μέσω της ενημερώσεως τόσο της στρατιωτικής γραφειοκρατίας όσο και των θεσμικών ομάδων της Βουλής (κόμματα, επιτροπές) αλλά και του ελληνικού λαού μέσω του Τύπου. Η διαβούλευση επίσης αποτελεί σημαντικό παράγοντα. Οι παραπάνω ενέργειες είναι καθόλα νόμιμες στα πλαίσια της συνδικαλιστικής ελευθερίας. Άλλωστε οι στρατιωτικοί συνδικαλιστές έχουν βασικούς περιορισμούς, με βάση τους οποίους δεν πρόκειται ποτέ να απειληθεί η πειθαρχία και η τάξη στο στράτευμα και να τους δοθεί η δυνατότητα να χτίσουν καριέρα στα πλαίσια του συνδικαλισμού. Ο πρώτος περιορισμός είναι η συνταγματική απαγόρευση πρόσκλησης σε απεργία ως μέσω πίεσης για την προώθηση των αιτημάτων των στρατιωτικών. Ο άλλος περιορισμός είναι η ύπαρξη ενός αυστηρού ΣΠΚ (Στρατιωτικός Ποινικός Κώδικας) ο οποίος περιορίζει ακόμα περισσότερο την ανεξέλεγκτη δράση. Συνεπώς όποιος ασχολείται ενεργά με τον συνδικαλισμό με επιδίωξη το κοινό καλό των συναδέλφων του – τουλάχιστον αυτή την μεταβατική εποχή της προσαρμογής στα νέα δεδομένα που επέφερε η θεσμοθέτηση του συνδικαλισμού στις τάξεις του στρατεύματος κόντρα σε διαμορφωμένα ήθη – το κάνει με προσωπικό κόστος και φθορά, ενώ είναι υποχρεωμένος να αποδεικνύει διαρκώς πως δεν διακατέχεται από το “τεκμήριο της ενοχής” και ο σκοπός που υπηρετεί δεν ομοιάζει με την εμπειρία της συνδικαλιστικής ελευθερίας που απολαμβάνουν οι συνδικαλιστές εκτός στρατεύματος. Αν και πολλοί συνάδελφοι συνδικαλιστές αρνούνται αυτόν τον όρο για τον εαυτό τους προς αποφυγή του παραλληλισμού τους με παρόμοιους θεσμούς εκτός στρατεύματος, δεν μπορούμε παρά να κάνουμε χρήση του όρου, μιας κι έτσι μας χαρακτηρίζει ο νόμος. Είναι το κόστος που επιφυλάσσει η ορολογία και οι συνειδησιακοί συνειρμοί που επιφέρει στους τρίτους αλλά πολλές φορές και σε εμάς τους ίδιους.\nΑπό την σύντομη ιστορική διαδρομή του στρατιωτικού συνδικαλισμού στην χώρα μας, χρίζει επισήμανσης η διαπίστωση πως δεν υπάρχουν καλοί και λιγότερο καλοί στρατιωτικοί συνδικαλιστές αλλά υπό δεδομένες συγκυρίες πόσο παραγωγικοί μπορεί να γίνουν. Στα πλαίσια της υποχρέωσης που ανέλαβαν καλούνται άοκνα να υπηρετήσουν τον θεσμικό τους ρόλο, ο οποίος λειτουργεί με γνώμονα τις ανάγκες του στρατεύματος τόσο κατά τόπους σε πρώτο βαθμό όσο και σε επίπεδο επικράτειας σε δεύτερο βαθμό. Τα όποια οφέλη επιτύχουν αφορούν το σύνολο και όχι φίλα προσκείμενες ομάδες. Καλείται ο κάθε στρατιωτικός να τους οχλεί για τα θέματά του και να τους στηρίζει, γιατί η προσπάθειά τους θα λειτουργήσει προς όφελός του. Δεν πρέπει να αντιμετωπίζονται ως κάστα αλλά ως ειδικού κινδύνου ομάδα η οποία καλείται να γνωρίσει νομικά, οικονομικά, κανόνες εξωστρεφούς και επικοινωνιακής πολιτικής καθώς και άλλα απαραίτητα εφόδια ώστε να σταθεί με αξιώσεις στο ύψος των περιστάσεων. Ότι ενδιαφέρει την ΠΟΜΕΝΣ είναι οι όποιες διαφορές υπάρχουν, να αποτελέσουν βρεφικές ασθένειες, οι οποίες σύντομα να ξεπερασθούν και όλοι κάτω από την ίδια στέγη να συνεχίσουμε να προωθούμε το κοινό καλό των στρατιωτικών και των οικογενειών τους με στόχο την ανύψωση του ηθικού τους, πάντα σε αγαστή συνεργασία με τη πολιτική και στρατιωτική Ηγεσία. Πρώτιστα, αλλά και σε τελική ανάλυση ωφελημένη από την ευημερία των στρατιωτικών θα είναι η ίδια η Πατρίδα για πλείστους λόγους. Η ΠΟΜΕΝΣ λοιπόν, καλεί όλες τις ενώσεις αλλά και τους συνάδελφους να στηρίξουν την προσπάθειά μας και να συμμετάσχουν ενεργά στη διαμόρφωση της επόμενης μέρας. Οι εγγραφές στις κατά τόπους ενώσεις και ο σεβασμός στις δημοκρατικές διαδικασίες εκπροσώπησης και λήψης αποφάσεων είναι εκ των ουκ άνευ για την υγιή προώθηση του κοινού μας σκοπού.\nΣημαιοφόρος (Ε) Γ. Λέντζιος ΠΝ\nΤομεάρχης ΠΟΜΕΝΣ για νομικά θέματα\nΜέλος ΔΣ ΕΣΠΕΑΧ\nΑπόφοιτος Νομικής Σχολής ΕΚΠΑ\nΦοιτητής τμήματος Πολιτικής Επιστήμης και Διεθνών Σχέσεων ΠΠ\nΑποστολάκης από το Κόσοβο: Η Ελλάδα έχει πολύ σοβαρό διεθνή ρόλο, μάχεται για την ειρήνη και την ασφάλεια στην περιοχή\nΕπίσκεψη Αρχηγού ΓΕΣ στη 1η ΤΑΞΑΣ και το 307 ΠΕΒ (φωτό)\nΑνησυχεί για θερμό επεισόδιο στο Αιγαίο ο γερουσιαστής Μενέντεζ\nΕθνικά Θέματα, Τουρκία


Ιράκ: Νέες συγκρούσεις μεταξύ του καναδικού στρατού και του... - Newpost.gr\nΔημοσίευση 26 Ιανουαρίου 2015, 21:09 / Ανανεώθηκε 26 Ιανουαρίου 2015, 21:26\nΙράκ: Νέες συγκρούσεις μεταξύ του καναδικού στρατού και του ΙΚ\nΆνδρες των ειδικών δυνάμεων του Καναδά ενεπλάκησαν σε χερσαίες μάχες με τζιχαντιστές της οργάνωσης Ισλαμικό Κράτος την περασμένη εβδομάδα στο Ιράκ, ανακοίνωσαν σήμερα οι καναδικές ένοπλες δυνάμεις.\nΌπως και η Γαλλία, ο Καναδάς έχει αναπτύξει μαχητικά αεροσκάφη και ειδικές δυνάμεις στο Ιράκ επιμένοντας ότι οι στρατιώτες του συμβάλλουν στην εκπαίδευση των στρατιωτών του Ιράκ και των Κούρδων μαχητών Πεσμεργκά.\nΚΑΝΑΔΑΣ ΙΣΛΑΜΙΚΟ ΚΡΑΤΟΣ


Φουρλάνος: Απογοητευμένοι, αλλά το μυαλό μας στον Παναιγιάλειο - Football League - SPORT 24\nΦουρλάνος: "Απογοητευμένοι, αλλά το μυαλό μας στον Παναιγιάλειο"\nΕπιμέλεια: Sport24.gr Δημοσίευση: 28 Οκτ. 2016 10:44\nΗ βαριά ήττα από τη Σπάρτη στην πρεμιέρα του Κυπέλλου, ανήκει στο παρελθόν για τον Α.Ο.Χανιά, ο οποίος έχει στρέψει το ενδιαφέρον του στον πρώτο αγώνα πρωταθλήματος απέναντι στον Παναιγιάλειο. Τι δήλωσε ο Σπύρος Φουρλάνος.\nΗ βαριά ήττα από τη Σπάρτη στην πρεμιέρα του Κυπέλλου, ανήκει στο παρελθόν για τον Α.Ο.Χανιά, ο οποίος έχει στρέψει το ενδιαφέρον του στον πρώτο αγώνα πρωταθλήματος απέναντι στον Παναιγιάλειο. Η ιστορική ομάδα των Χανίων βρίσκεται ήδη στο Αίγιο, αφού μετέβη αμέσως μετά το ματς στη Σπάρτη και ξεκίνησε την προετοιμασία της για τον αγώνα της Κυριακής, με στόχο την καλή εμφάνιση και το θετικό αποτέλεσμα.\n"Είμαστε πολύ απογοητευμένοι από την εικόνα που παρουσιάσαμε στη Σπάρτη. Είναι καλό κάποιες φορές να σε ταρακουνούν ορισμένα αρνητικά αποτελέσματα και ελπίζω να βγει σε καλό. Βέβαια για μας αυτή η σφαλιάρα ήρθε πολύ νωρίς. Δεν ήταν μόνο η βαριά ήττα αλλά κυρίως η άσχημη εμφάνιση.\nΠραγματικά δουλεύουμε σκληρά και δεν κάναμε τίποτα απ' όσα είπαμε. Παραμένουμε όμως ενωμένοι και σίγουροι ότι θα αποδείξουμε τι αξίζουμε. Δεν πρέπει να μένουμε στο τι έγινε, αλλά στο τι θα γίνει από εδώ και πέρα. Τώρα έχουμε το ματς στο Αίγιο και πρέπει να συγκεντρωθούμε σε αυτό. Είναι πολύ δύσκολο παιχνίδι και πρέπει να είμαστε προσεκτικοί σε όλη τη διάρκειά του.\nΘεωρώ ότι οποίος δείξει μεγαλύτερη θέληση για τη νίκη, θα είναι και αυτός που θα την πάρει", δήλωσε ο μέσος του Α.Ο.Χ. Σπύρος Φουρλάνος, για το ματς της πρεμιέρας στη Football League κόντρα στον Παναιγιάλειο.


Μουσείο στη Βηρυτό ντύθηκε στα «γαλανόλευκα» για τα 200 χρόνια από την Ελληνική Επανάσταση Μουσείο στη Βηρυτό ντύθηκε στα «γαλανόλευκα» για τα 200 χρόνια από την Ελληνική Επανάσταση | Epirusblog.gr | Ιωάννινα Ήπειρος Ελλάδα\nΜουσείο στη Βηρυτό ντύθηκε στα «γαλανόλευκα» για τα 200 χρόνια από την Ελληνική Επανάσταση\nΠρόκειται για ένα σύγχρονο μουσείο τέχνης, στο κέντρο της πρωτεύουσας του Λιβάνου, που άνοιξε για πρώτη φορά το 1961, με αποστολή να συλλέγει, να συντηρεί και να εκθέτει τοπική και διεθνή τέχνη.\nΉταν κατοικία του Λιβανέζου συλλέκτη Nicolas Sursock ο οποίος, αναγνωρίζοντας την ανάγκη υποστήριξης και προώθησης της τέχνης στον Λίβανο καθώς και την ανάγκη θεσμικής υποστήριξης των καλλιτεχνών, άφησε το αρχοντικό του στους πολίτες του Λιβάνου ως μουσείο τέχνης μετά το θάνατό του το 1952.\nΤο Μουσείο Sursock, το οποίο ανήκει στα ιστορικά κτίρια της πόλης, υπέστη σημαντική ζημιά από την έκρηξη της 4ης Αυγούστου 2020 στο λιμάνι της Βηρυτού και τα έργα αποκατάστασης του βρίσκονται ακόμη σε εξέλιξη.\nΗ πρέσβης της Ελλάδας στον Λίβανο, Αικατερίνη Φουντουλάκη, κατά τη χθεσινή τελετή ανέφερε, μεταξύ άλλων, ότι οι πολλές δυσκολίες που έχει περάσει το μουσείο είναι το ίδιο το σύμβολο της βούλησης του Λιβάνου να επιβιώσει και να συνεχίσει να αγωνίζεται για τα ιδανικά του.\nΜάλιστα, με αφορμή το γεγονός ότι η επέτειος των 200 ετών από την Ελληνική Επανάσταση συμπίπτει και με τη συμπλήρωση 100 ετών από την ίδρυση της Ελληνικής Κοινότητας Βηρυτού που αποτελεί συνδετικό κρίκο μεταξύ των δυο φιλικών χωρών, η πρέσβης κ. Φουντουλάκη επισήμανε πως είναι το ίδιο πνεύμα που πάντα οδηγούσε τους Έλληνες, ιστορικά, σε στενή επαφή με τους Λιβανέζους, μέσω κοινών αξιών και δεσμών.\nΤην πλούσια ιστορία των Ελλήνων του Λιβάνου έχει καταγράψει σε δύο ντοκιμαντέρ του ο Λιβανέζος -με ελληνικές ρίζες- δημοσιογράφος Τζορτζ Ιντ.\nΤο πρώτο KalimeraMenBeirut/Καλημέρα από τη Βηρυτό (https://www.facebook.com/watch/?v=826972067471978) εξιστορεί πώς έφτασαν κι εγκαταστάθηκαν οι Έλληνες στον Λίβανο, ενώ το δεύτερο, το Ζεϊμπέκικο της Βηρυτού (διαθέσιμο στο YouTube), γυρίστηκε αμέσως μετά την έκρηξη της 4ης Αυγούστου προκειμένου ν’ αποτυπώσει τις πληγές όχι μόνο στα κτίρια της ελληνικής συνοικίας γύρω από το λιμάνι, αλλά κυρίως στις ψυχές των ανθρώπων της κοινότητας.


“Γιατρέ, θα ήθελα να σας ρωτήσω το εξής: έχω ένα αγοράκι 2,5 ετών και σκέφτομαι από Σεπτέμβρη να τον βάλω παιδικό. Το ζήτημα είναι ότι τώρα είμαι έγκυος στο δεύτερο παιδί και με το καλό θα γεννήσω τον Οκτώβριο οπότε προβληματίζομαι για το αν πρέπει να τον στείλω λόγω των ιώσεων που ενδεχομένως να φέρνει σπίτι. Πραγματικά έχω αγχωθεί με το συγκεκριμένο θέμα γιατί απ'τη μία δεν θέλω να στερήσω στο πρώτο μια καθημερινή ενασχόληση με άλλα παιδάκια, απ' την άλλη δεν θέλω να έχω περιπέτειες με το νέο μωράκι. Εσείς τι θα με συμβουλεύατε;”\nΑγαπητή μανούλα, σε αυτές τις περιπτώσεις συμβουλεύω το μεγάλο παιδί να πάει όσο γίνεται πιο νωρίς στον παιδικό σταθμό προκειμένου να εγκλιματιστεί ώστε όταν θα έρθει το νεογέννητο να μην νομίζει ότι το στέλνετε στον παιδικό διότι θέλεις να το διώξεις από το σπίτι! Στη δική σου περίπτωση, το καλύτερο από όλα είναι το παιδί σου να πάει τώρα την άνοιξη, προς το καλοκαίρι οπότε στον παιδικό σταθμό τα παιδιά έχουν εγκλιματιστεί και θα κλαίνε λιγότερο και επίσης υπάρχουν πολύ λιγότερες λοιμώξεις ώστε το παιδί σου να εγκλιματιστεί και αυτό κάτω από καλύτερες συνθήκες. Όταν με το καλό γεννηθεί το καινούργιο παιδί, θα δεις πλέον πώς θα πάνε τα πράγματα. Πολλά παιδιά δεν αρρωσταίνουν άλλα αρρωσταίνουν λιγότερο και μερικά αρρωσταίνουν πολύ συχνά. Σε αυτή την περίπτωση θα κρίνεις εάν πρέπει το μεγάλο σου παιδί να διακόψει για ένα μικρότερο ή μεγαλύτερο διάστημα τον παιδικό σταθμό προκειμένου να μην αρρωσταίνει και αυτό και το νεογέννητο. Μέχρι τότε όμως δεν πρέπει να στερήσεις στο παιδί σου τα οφέλη που μπορεί να πάρει από τον παιδικό σταθμό επειδή φοβάσαι αυτά που ρωτάς.\n“Αξιότιμε κ. Μαζάνη, έχω ένα κοριτσάκι 2 μηνών. Γεννήθηκε με ετεροχρωμία, ο ένας οφθαλμός είναι γαλάζιος και ο άλλος καστανοπράσινος. Δεν υπάρχει κληρονομικότητα ούτε ενδείξεις για κάποιο σύνδρομο. Υπάρχει περίπτωση αυτή η ετεροχρωμία να διορθωθεί ή να βελτιωθεί; Ευχαριστώ θερμά”\nΑγαπητή φίλη, επειδή έχω δει πάρα πολλά παιδάκια με διαφορετικό χρώμα στα μάτια, σου λέω ότι δεν υπάρχει κανένα πρόβλημα για τώρα αλλά και ούτε για την υπόλοιπη ζωή και θα αντιμετωπίσεις τα μάτια του παιδιού με εντελώς φυσιολογικό τρόπο. Φυσικά και από μόνα τους δεν θα αλλάξουν χρώμα παρόλο που ξέρουμε ότι τα νεογέννητα το χρώμα που θα έχουν στους 7 μήνες της ζωής τους αυτό θα έχουν από κει και πέρα σε όλη τους τη ζωή. Εάν θέλει κάποιος να αλλάξει το χρώμα των ματιών, υπάρχουν και οι έγχρωμοι φακοί επαφής.\n“Ο γιος μου είναι 6,5 ετών και έχει ιστορικό με σύνδρομο δεξιού μέσου λοβού, 4 πνευμονίες μεταξύ 2 έως 4 ετών. Φέτος δεν έχει αρρωστήσει καθόλου. Μπορεί να συμμετάσχει στον εμβολιασμό για φυματίωση που θα πραγματοποιηθεί στο σχολείο του;”\nΘεωρώ ότι το δικό σου επειδή έχει ιστορικό ευαισθησίας στις παθήσεις των πνευμόνων, είναι ένας από τους λόγους που θα πρέπει να εμβολιαστεί με αυτό το εμβόλιο αλλά και με όλα τα υπόλοιπα που υπάρχουν και μπορούν να το προστατέψουν από τις πνευμονοπάθειες, όπως το εμβόλιο του πνευμονιόκοκκού κ.λπ.\n“Γιατρέ θέλω να σας ρωτήσω σχετικά με το εμβόλιο της φυματίωσης BCG. H κόρη μου είναι 7 ετών και δεν ξέρω τι να κάνω γιατί κάποιοι υποστηρίζουν ότι πρέπει να γίνει και κάποιοι ότι δεν είναι απαραίτητο. Αν θέλετε σας παρακαλώ απαντήστε μου. Ευχαριστώ για το χρόνο σας”.\nΑγαπητή φιλη, η αλήθεια είναι ότι τα τελευταία χρόνια γίνεται πολλή κουβέντα για το εμβόλιο της φυματίωσης που κυκλοφορεί εδώ και πολλά χρόνια και ο λόγος είναι ότι το εμβόλιο αυτό δεν "πιάνει"-όπως λέμε- πάρα πολύ και επίσης έχει και κάποιες μικρές παρενέργειες. Σε αναμονή του νέου εμβολίου της φυματίωσης που πρόκειται να κυκλοφορήσει και από ό,τι λένε οι πληροφορίες θα είναι πολύ πιο σύγχρονο βιοτεχνολογικά συστήνουμε μέχρι τότε να γίνεται το υπάρχον εμβόλιο στα παιδιά εκείνα που ζουν σε περιβάλλον αυξημένου κινδύνου να μολυνθούν απο φυματίωση. Το περιβάλλον αυτό είναι όταν στο σπίτι που ζουν οι κοινωνικοοικομικές συνθήκες δεν είναι πολύ καλές, δηλαδή για παράδειγμα υπάρχει υγρασία ή υπάρχουν άτομα ηλικιωμένα που βήχουν, ή συναναστρέφεται το παιδί σε άλλους χώρους όπως είναι το σχολείο με επικίνδυνα άτομα που μπορεί να μεταφέρουν την φυματίωση στο παιδί. Συγκεκριμένα ξέρουμε ότι η φυματίωση δεν μεταδίδεται εύκολα από παιδί σε παιδί αλλά σχεδόν σε όλες τις περιπτώσεις που ένα παιδί εμφανίζει φυματίωση έχει κολλήσει από κάποιον ενήλικα είτε είναι από το σπίτι του είτε από το δάσκαλο στο σχολείο. Κατά συνέπεια θα πρέπει να συζητήσεις με τον παιδίατρό σου που ξέρει το ιστορικό του παιδιού σου και το περιβάλλον στο οποίο ζει εάν είναι απαραίτητο να γίνει το εμβόλιο τώρα ή να περιμένεις να έρθει το καινούργιο εμβόλιο.\n“Γιατρέ μας, έχω ένα γιο 11 ετών και μία κόρη 27 μηνών έξυπνη, δραστήρια, κοινωνική, αλλά όχι πολύ ομιλητική. Λέει ορισμένες λέξεις κι ενίοτε και φράσεις, όπως “γιαγιά είναι”. Ακούει καθαρά και μας καταλαβαίνει αμέσως σε ό,τι κι αν λέμε, αλλά δυσκολεύεται η ίδια να εκφραστεί. Πείτε μου σας παρακαλώ τι πρέπει να κάνω. Ευχαριστώ εκ των προτέρων για τον πολύτιμο χρόνο σας”.\nΑγαπητή φίλη ξέρουμε ότι ένα παιδί σε αυτή την ηλικία που είναι το δικό σου μπορεί να πει μικρές προτασούλες με δύο ή τρεις λέξεις. Κατά συνέπεια, αυτά που λέει το δικό σου είναι σε φυσιολογικό επίπεδο. Εάν έχεις κάποια αμφιβολία θα πρέπει να ξεκινήσεις από παιδοωτορινολαρυγγολόγο προκειμένου να δεις εάν καταρχάς το παιδί σου ακούει καλά και από τα δύο αυτιά γιατί σε περίπτωση που έχουμε βαρυκοΐα μπορεί ένα παιδί να δυσκολεύεται να μιλήσει. Από κει και πέρα σε συμβουλεύω να το στείλεις και σε παιδικό σταθμό γιατί καθώς θα υποχρεωθεί να επικοινωνήσει με παιδιά της ηλικίας της θα αναγκαστεί σε πολύ λίγο χρονικό διάστημα, δηλαδή μετά από 2-3 μήνες να βελτιώσει την ομιλία της.\n“Έχω μια κορούλα 25 ημερών και θα ήθελα να σας ρωτήσω πόσα ml γάλα θα πρέπει να τρώει σε κάθε γεύμα. Είναι 3400 και τρέφεται με ξένο γάλα. Μου έχει κάνει 2 φορές εμετό και αρκετές φορές γουλίτσες. Τρώει 90 ml ακατέβατα. Λέτε η ποσότητα αυτή να της κάνει κακό;”\nΑγαπητή μανούλα, το συγκεκριμένο παιδί σου με το βάρος που έχει θα πρέπει να τρώει κατά τη διάρκεια του 24ώρου 510 ml γάλα, ποσότητα απαραίτητη για να θρέψει και να αυξήσει το σώμα της στο βάρος που βρίσκεται αυτή τη στιγμή. Αυτή η ποσότητα μπορεί να διαιρεθεί σε διάφορο αριθμό γευμάτων κατά τη διάρκεια του 24ώρου ανάλογα με την όρεξη και τις δυνατότητες του κάθε παιδιού. Συνήθως λέμε ότι ένα παιδί πρέπει να αδειάζει το μπιμπερό και να μένει μια ποσότητα γάλακτος προκειμένου να είμαστε σίγουροι ότι έχει χορτάσει. Με αυτόν τον τρόπο θα αραιώσει και τον αριθμό των γευμάτων κατά τη διάρκεια του 24ώρου και θα είναι χορτασμένο και θα παίρνει βάρος.\n“Γιατρε, θέλω να σας ρωτήσω πότε θεωρείτε εσείς σωστό να βγάζουμε το κάγκελο από την κούνια. Ο γιος μου είναι 2 χρονών, από τη μια αρκετές φορές πάει να το καβαλήσει, από την άλλη το βράδυ ξυπνάει ακόμη καμιά φορά. Φοβάμαι ότι τα βράδια θα πηγαινοέρχεται αν το βγάλω, ενώ αν το αφήσω μπορεί να πέσει απ' έξω. Ευχαριστώ για το χρόνο σας!”\nΑγαπητή μανούλα είναι απόλυτα φυσιολογικό να αγχώνεσαι μήπως το παιδί σου πέσει από το κρεβατάκι του. Η ηλικία του δεν είναι τέτοια για να νιώθεις πραγματικά ασφάλεια ότι αν βγάλεις το κάγκελο το παιδί δεν θα έχει κάποιο ατύχημα. Επειδή κάθε παιδάκι έχει διαφορετική ωριμότητα και συμπεριφορά θα σε συμβούλευα να βγάλεις το κάγκελο μόνο όταν θα είσαι 100% σίγουρη ότι το παιδί σου δεν θα πέσει και επίσης όταν θα το πρωτοκάνεις καλό είναι γύρω από το κρεβατάκι του να βάλεις μεγάλα μαξιλάρια ώστε αν κάποιες βραδιές μέχρι να συνηθίσει να κοιμάται χωρίς κάγκελο γυρίσει και πέσει τουλάχιστον να πέσει στα... μαλακά.\n“Γεια σας! Σας ευχαριστώ για τη βοήθεια! Το μωρό από τότε που ήταν ημερών έβγαζε 1 με 2 σπυράκια σαν τσιμπήματα. Μετά κάποιες μέρες είχε στο σώμα του κάτι κόκκινο, δε ξέρω αν είναι εξάνθημα και μας είχε πει η γιατρός να μην ανησυχούμε και όταν έγινε περίπου 1,5 μήνα εμφάνισε σπυράκια στο πρόσωπο και από τότε μέχρι σήμερα έχει ατοπική δερματίτιδα. Πώς θα καταλάβω αν έχει αλλεργία; Τα κακά του 3 φορές ήταν πράσινα, κάποιες φορές νομίζω πως είχαν βλέννες γιατί έλαμπαν, φυσικά το μωρό είναι 6 μηνών και έχει βγάλει 2 δόντια πάνω οπότε δε ξέρω, μπορεί να είναι από τα δόντια και έχει πολλά αέρια. Όταν του έδωσα μπανάνα για μια εβδομάδα, αν και του άρεσε πάρα πολύ, είχε πολλά αέρια. Πώς θα ξέρω σε τι έχει αλλεργία; Επίσης το μωρό θηλάζει”.\nΑγαπητή φίλη, ο όρος ατοπική δερματίτιδα σημαίνει ταυτόχρονα και αλλεργία. Δηλαδή είναι ένας γενικός όρος που μας δείχνει ότι το δερματάκι του μωρού είναι αλλεργικό γενικότερα σε κάτι και ειδικότερα θα το ανακαλύψουμε εάν είμαστε τυχεροί είτε με την παρατηρητικότητά μας είτε κάνοντας κάποιες συγκεκριμένες εξετάσεις. Στη δική σου περίπτωση το πρόβλημα είναι αρκετά μικρό, δεν υπάρχει λόγος να υποβάλεις το παιδί στα rash tests όπως λέμε για να ανακαλύψεις σε τι είναι αλλεργικό εκτός εάν καθώς περνάει ο καιρός επιδεινωθεί πολύ το πρόβλημά του, αναγκάζεται να παίρνει φάρμακα βαριά όπως είναι η κορτιζόνη και τότε θα πρέπει να ψάξεις να βρεις σε ποια ουσία έχει την αλλεργία. Όσον αφορα τις κενώσεις του και ειδικότερα επειδή θηλάζει μπορεί να αλλάζει το χρώμα ανάλογα και με το τι τρώει η μητέρα καθώς ξέρουμε ότι σε μικρότερο ή μεγαλύτερο βαθμό σχεδόν ό,τι τρώει η μητέρα περνάει και στο παιδί. Επίσης καμία φορά τα κακά μπορεί να είναι πράσινα επειδή είναι όπως λέμε κρυωμένο το στομαχάκι του ή περνάει κάποια ιωσούλα. Σε γενικές γραμμές, αυτά που περιγράφεις δεν είναι θορυβώδη συμπτώματα για να μας απασχολήσουν σοβαρά και να υποβάλλεις το παιδί σε κάποιες ειδικές εξετάσεις. Αύξησε την παρατήρησή σου στον τρόπο που τρώει, τις κενώσεις του και γενικότερα τη συμπεριφορά του και αν δεις κάτι περισσότερο που σε ανησυχεί θα πρέπει να το συζητήσεις με την παιδίατρο προκειμένου να σου πει εάν αυτό που έφαγε το παιδί σου ή και κάτι από αυτά που τρως εσύ μπορεί να του δημιουργεί αλλεργία ή κάποια δυσανεξία και θα πρέπει να το αποφύγεις.\n“Αγαπητέ κύριε Μαζάνη, θα ήθελα να μου πείτε γιατί το νέο εμβόλιο της μινιγγίτιδας τύπου β, έχει πιθανότητες 1 προς 1000 να κάνει νόσο Καβασάκι, τι την πυροδοτεί και αν είναι θανατηφόρα. Ο γιος μου είναι 5,5 ετών και αμφιταλαντεύομαι. Επίσης είχε περάσει γρίπη Α πριν από ένα μήνα, πόσο καιρό να αφήσω μέχρι το εμβόλιο για να είναι πιο ασφαλές; Έχω δύο γνωστές που τα παιδάκια τους μετά το mmr σταμάτησαν να μιλάνε και σύμφωνα με διάφορες μελέτες ίσως λόγω του εμβολίου. Όταν συμβαίνει δίπλα σου φοβάσαι πιο πολύ. Ευχαριστώ!”\nΑγαπητή φίλη, ξεκινάω από το τέλος της ερώτησής σου, όσον αφορά το εμβόλιο mmr. Εάν υπάρχουν αυτά τα δύο περιστατικά, καλό είναι οι φιλενάδες να το φέρουν στη δημοσιότητα, αποδεδειγμένα όμως προκειμένου να μάθουμε κι εμείς αν πραγματικά αυτό το εμβόλιο προκάλεσε αυτό το πρόβλημα στα παιδιά γιατί όπως καταλαβαίνεις καμία επίσημη μελέτη μέχρι τώρα και υπογεγραμμένη δεν έχει αποδείξει για κανένα εμβόλιο ότι μπορεί να συμβεί αυτό το οποίο περιγράφεις. Χίλιοι άλλοι λόγοι υπάρχουν που ένα παιδί μπορεί να παρουσιάσει πρόβλημα στην ομιλία του αλλά από ό,τι φαίνεται όχι κάποιο εμβόλιο. Όσον αφορά το εμβόλιο για τη μηνιγγίτιδα β, όλες οι τελευταίες μελέτες και πληροφορίες δείχνουν ότι οχτώ στις δέκα περιπτώσεις μηνιγγίτιδας που υπάρχουν στην Ελλάδα προέρχονται από αυτό το μικρόβιο και η μηνιγγίτιδα είναι πάρα πολύ σοβαρότερη από τις παρενέργειες που μπορεί να πάθει ένα παιδί από το συγκεκριμένο εμβόλιο. Συγκεκριμένα, ένα στα 10 παιδάκια αν νοσήσει από μηνιγγίτιδα μπορεί να χάσει τη ζωή του ή να μείνει παράλυτο, δηλαδή να έχει νευρολογικές επιπτώσεις ενώ όπως λες ένα στα 1000 μπορεί να κάνει νόσο καβασάκι. Κατά συνέπεια βάζοντας τα οφέλη και το ρίσκο που υπάρχει από ένα εμβόλιο εγώ συστήνω ανεπιφύλακτα να γίνεται το συγκεκριμένο εμβόλιο από την ηλικία των 2 μηνών. Όσον αφορά τη γρίπη Α που πέρασε ο γιος σου ένας μήνας μετά τη νόσο και εφόσον αισθάνεται το παιδί καλά και δεν έχει πυρετό μπορεί να προχωρήσει στους επόμενους εμβολιασμούς άφοβα.\n“Γιατρέ, έχω ένα μωράκι 9 μηνών που αρρώστησε τον Ιανουάριο. Είχε φλέματα μαζεμένα, πήρε σεκλορ, δεν το έπιασε και μετά κλαρισιντ. Ενώ έπαιρνε τη κλαρισιντ χρειάστηκε και αέριους και φλιξοταιντ σπρέι για δυο εβδομάδες. Ο παιδίατρος μου είπε ότι έχει καθαρίσει από τα ακροαστικά, αλλά είχε λίγο δύσπνοια και ταχυκαρδία. Την Τρίτη κλείνουμε τις 2 εβδομάδες. Έχει όμως 3 μέρες που έχει βλέννες κιτρινοπράσινες, δεν έχει βήχα ούτε έκανε πυρετό. Το βράδυ του δίνω 8 σταγόνες φενιστιλ. Φοβάμαι μήπως οι βλέννες μαζευτούνε πάλι. Χρησιμοποιώ θαλασσινό σπρέι για τον καθαρισμό της μύτης πολλές φορές την ημέρα. Μπορείτε να μου πείτε τη γνώμη σας; Έχει ακόμη λίγο λαχάνιασμα, πρέπει να συνεχίσω τις μάσκες και μετά τις 2 εβδομάδες που μας είπε ο γιατρός; Ευχαριστώ για την κατανόηση”.\nΑγαπητή μανούλα, όπως καταλαβαίνεις είναι πολύ δύσκολο να μπορέσω να κάνω μια σωστή διάγνωση μόνο από τις περιγραφές σου καθώς τα αναπνευστικά προβλήματα είναι κάτι που ο γιατρός πρέπει να βάλει το στηθοσκόπιο πάνω στο θώρακα του μωρού σου προκειμένου να καταλάβει τι ακριβώς συμβαίνει γιατί άλλα είναι τα ακροαστικά, άλλο ο βρογχόσπασμος, άλλο η βρογχοπνευμονία, άλλο η πνευμονία κ.λπ. Σε γενικές γραμμές από αυτά που περιγράφεις, φαίνεται ότι το παιδί σου έχει πάρει και αντιβίωση και κορτιζόνη και αντισταμινικά. Οπότε πρέπει ο παιδίατρος να το ακούσει προκειμένου να διαπιστώσει εάν έχει βρογχόσπασμο ή όχι για να σου πει με ακρίβεια εάν πρέπει να συνεχίσεις το σπρέι το οποίο είναι μια μορφή κορτιζόνης.


Π. Ανανιάδης: Θα έπρεπε να γίνεται συνολικός έλεγχος καλής λειτουργίας στα σχολεία - newreport.gr\nΑρχική Επιστημη και τεχνολογια Εκπαίδευση Π. Ανανιάδης: Θα έπρεπε να γίνεται συνολικός έλεγχος καλής λειτουργίας στα σχολεία\nΌλη η λειτουργία των σχολικών κτηρίων έχει περάσει στον δήμο. Τώρα ο δήμος επιβλέπει όλο το κτήριο και δεν θα δει ότι υπάρχει και ανεμιστήρας οροφής;\nΤο 5ο Δημοτικό σχολείο Θεσσαλονίκης επισκέφτηκε το πρωί ο περιφερειακός διευθυντής Εκπαίδευσης Κεντρικής Μακεδονίας, Παναγιώτης Ανανιάδης, προκειμένου να μιλήσει με τους δασκάλους αλλά και τους γονείς του σχολείου, ύστερα από το περιστατικό αποκόλλησης ανεμιστήρα οροφής, που έπεσε σε δύο μαθητές την περασμένη Πέμπτη.\nΣτη διάρκεια της επίσκεψής του, ο κ. Ανανιάδης μίλησε στο «Πρακτορείο 104,9 FM», εκφράζοντας την άποψη ότι αφού η λειτουργία των σχολείων έχει περάσει στην ευθύνη των δήμων, θα έπρεπε να γίνεται από αυτούς ένας συνολικός έλεγχος καλής λειτουργίας.\nΌπως είχε τονίσει στο ΑΠΕ- ΜΠΕ η πρόεδρος της σχολικής επιτροπής πρωτοβάθμιας εκπαίδευσης του Δήμου Θεσσαλονίκης, Γιούλη Ρανέλλα, “την αρχική απόφαση για την τοποθέτηση πρόσθετου εξοπλισμού όπως ανεμιστήρες, τη λαμβάνει η διεύθυνση του σχολείου και η συντήρηση γίνεται από τους ίδιους. Η πάγια θέση του δήμου για την τοποθέτηση τέτοιων είναι αρνητική και σε σπάνιες περιπτώσεις καλύπτονται έξοδα εγκατάστασης”.\nΠροηγούμενο άρθροΚαλαμάτα: Θύμα ξυλοδαρμού από ακροδεξιούς ο βουλευτής Πέτρος Κωνσταντινέας\nΕπόμενο άρθροΣοκ στην Τούμπα Θεσσαλονίκης: Ανήλικες κατήγγειλαν για ασέλγεια τον πατέρα τους


Εκτύπωση σελίδας - NAMM 2017 app\nΠερι μουσικής => Συναυλίες, παραστάσεις, εκδηλώσεις => Μήνυμα ξεκίνησε από: saved στις 21/01/17, 08:41\nΤίτλος: NAMM 2017 app\nΑποστολή από: saved στις 21/01/17, 08:41\nΚατεβασα κατι απλικεσια(2 για την ακριβια) απο το play store,με σκοπο να μαθω κανα νεο.Το ενα δεν το ειδα ακομα,το αλλο λιγο στα γρηγορα που το ειδα,λεει οτι θα εχει το καθημερινο προγραμα εκδηλοσεων (σο γουατ,αφου δεν ειμαστε εκει) αλλα ειδα και κατι μικροπαρουσιασεις.Ενημερωνωντε καθε μερα (λογικα το πρωι) και ενταξει,το να εισαι εκει να το ζεις,με το να διαβαζεις 5 λογια για ενα προιον δεν συγκρινετε,αλλα απο το τιποτα..\nΤίτλος: Απ: NAMM 2017 app\nΑποστολή από: Mistral στις 21/01/17, 21:37\nΑκόμα καλύτερα μπες στα γνωστά σοκάκια του youtube (andertons, session, κλπ) κι έχει πολλά αποκλειστικά. Σου δίνουν και μία γεύστη ακουστική εκτός από παρουσίαση των προϊόντων και συνεντεύξεων :)\nΑποστολή από: nick_evia στις 24/01/17, 00:09\nΑποστολή από: saved στις 24/01/17, 00:41\nΦυσικα και μπραβο.\nΔεν ειναι ευκολο να πας στην αλλη ακρη του κοσμου,σε μια διοργανωση με 7000 εταιριες(τοσες ειχε φετος) και να μπορεις να ανταπεξελθεις..\nΚαι εις ανωτερα να πουμε..δεν παει..δεν υπαρχει κατι μεγαλυτερο απο το να πας να παρουσιασεις την δουλεια σου στο μεγαλιτερο event στον κοσμο..ελπιζουμε να δουμε και αλλους Ελληνες,καθος και αλλους απο οπουδιποτε που με κοπο και σεβασμο να προσφερουν προιοντα αψωγα και προτοτυπα\nτην επομενη φορα,ας μας παρουν μαζι τους.Δεν δαγκωνουμε :yeah\nΑποστολή από: nick_evia στις 12/02/17, 11:42\nΑποστολή από: AnimaPura στις 12/02/17, 15:35\nΈχω μείνει έκπληκτος και από τις δυο προσπάθειες αυτών των Ελλήνων, ειδικά εκείνο το delay της Crazy Tube Circuits μου φάνηκε απίστευτο.\nΑποστολή από: saved στις 12/02/17, 17:03\nΣτην ΝΑΜΜ εχει ωραριο για τους εκθετες,που καθοριζει ποιος μπορει να δειξει/παιξει τα προιοντα του για να μην γινει μπαχαλο (λογικο).Φαντασου τωρα να εισαι καπου και να πρεπει να περιμενρις να ερθει η σειρα..εχω ξενερωσει χωρις καν να παω\nΑποστολή από: saved στις 12/02/17, 18:10\nΗταν ενας φιλος μου στην ΝΑΜΜ και ειπε το πιο πετυχιμενο χορο,ειχε η ibanez.Οργανα σουπερ σπεσιαλ με 5ψηφιο αριθμο στην ταμπελιτσα της τιμης\nΑποστολή από: nick_evia στις 12/02/17, 19:11\nΠαράθεση από: animapura στις 12/02/17, 15:35\nKαι το splash reverb είναι όλα τα λεφτά... η προηγούμενη mono έκδοση έαν θυμάμαι καλά είχε πάρει πολύ καλές κριτικές στο εξωτερικό...


Γυναικολογικό: Με το υπερηχογράφημα μπορεί να “διαπιστωθούν” διαταραχές στη μορφολογία των έσω γεννητικών οργάνων. Πριν την αμφίχειρη γυναικολογική εξέταση, γίνεται διακοιλιακό υπερηχογράφημα, για να ανιχνευθεί πιθανή παθολογία που μπορεί να διαφύγει με την αμφίχειρη γυναικολογική εξέταση και δεν απεικονίζεται με το διακολπικό υπερηχογράφημα.\nΤο διακολπικό υπερηχογράφημα είναι απαραίτητο για να ολοκληρωθεί η εκτίμηση και δίδει πληροφορίες για υπερπλαστικό ενδομήτριο, μικρές κύστεις ωοθηκών, υποβλεννογόνια-ενδοτοιχικά ινομυώματα, κλπ. Είναι σημαντικό να αναφερθεί ότι η χρήση του υπερηχογραφήματος δεν μπορεί να εξαλείψει την αμφίχειρη γυναικολογική εξέταση.\nΜαιευτικό: Η υπερηχογραφική απεικόνιση της εγκυμοσύνης αρχίζει την 5η-7η εβδομάδα της κύησης. Τότε, διαπιστώνεται ότι η εγκυμοσύνη εξελίσσεται ομαλά μέσα στη μήτρα, προσδιορίζεται ο αριθμός των εμβρύων και η καρδιακή τους λειτουργία. Ακολούθως, ελέγχεται η βασική ανατομία του εμβρύου και μπορούν να διαγνωσθούν ανωμαλίες της διάπλασης των οργάνων και μελών του. Επιπλέον, με το υπερηχογράφημα παρέχονται πληροφορίες για την ομαλή ανάπτυξη του εμβρύου έως τον τοκετό, για τη θέση - ωρίμανση του πλακούντα καθώς και για την ποσότητα του αμνιακού υγρού.


Γιατί πρέπει να σταματήσετε να πίνετε νερό από πλαστικά μπουκάλια – exitmind.com Info and More\nΓιατί πρέπει να σταματήσετε να πίνετε νερό από πλαστικά μπουκάλια\nΈχουμε όλοι μεγαλώσει τριγυρισμένοι με πλαστικά, το οποίο δεν μπορεί κάνεις να το αμφισβητήσει. Ως παιδιά, ακόμη και τα σάντουιτς που περνάμε μαζί στο σχολείο ήταν τυλιγμένα με πλαστικές σακούλες κουζίνας. Δεν ζούμε πλέον σε έναν καθαρό κόσμο. Είμαστε περιτριγυρισμένοι από τοξίνες παντού – το νερό που πίνουμε, το φαγητό που τρώμε, ο αέρας που αναπνέουμε, τα ρούχα που φοράμε, ακόμα και το στρώμα που κοιμόμαστε.\nΑν εξετάσουμε τον πλακούντας μίας μητέρας, τα αποτελέσματα θα δείξουν ότι στο σώμα μιας εγκύου γυναίκας υπάρχουν περισσότερες από 300 ή 400 τοξίνες. Αυτό αποδεικνύει ότι κάθε μωρό που γεννιέται κουβαλάει τοξίνες.\nΜπορεί να είναι δύσκολο να αλλάξουμε το περιβάλλον, αλλά μπορούν να γίνουν μικρά βήματα για να μειωθούν οι τοξικές ουσίες.\nΓιατί το πλαστικό είναι όμως τόσο επικίνδυνο για την δημόσια υγεία;\nΈχει αποδειχθεί ότι το πλαστικό απελευθερώνει περίπου πενήντα πέντε έως εξήντα διαφορετικές χημικές ουσίες όταν θερμαίνεται. Όταν θερμαίνετε κάποιο τρόφιμο σε ένα πλαστικό δοχείο διατροφής ή το σερβίρουμε ζεστό σε ένα πλαστικό πιάτο / η δοχείο, αναμιγνύονται διάφορα χημικά με το φαγητό σας. Η κατανάλωση αυτού του τροφίμου, δημιουργεί ορμονική ανισορροπία που μπορεί να οδηγήσει σε προβλήματα υγείας όπως το ΣΥΝΔΡΟΜΟ ΠΟΛΥΚΥΣΤΙΚΩΝ ΩΟΘΗΚΩΝ, σε καρκίνο του μαστού, καρκίνο του παχέος εντέρου, καρκίνο του προστάτη και πολλά άλλα.\nΠού όμως χρησιμοποιούμε περισσότερο το πλαστικό;\nΟι άνθρωποι σήμερα χρησιμοποιούν συνήθως πλαστικά δοχεία για να αποθηκεύουν ζεστό φαγητό ή ποτήρια φελιζόλ για να πιούνε ζεστό καφέ. Χρειάζεται μόνο λίγη θερμότητα, για να ξεκινήσει η διαδικασία ανάμιξης των επιβλαβών χημικών ουσιών, με την τροφή ή το ποτό. Ακόμα κι αν το φαγητό φυλάσσεται στο ψυγείο, η θερμότητα από το ζεστό φαγητό μπορεί να προκαλέσει βλάβη.\nΤι ακριβώς γίνεται με τον φούρνο μικροκυμάτων;\nΟ φούρνος μικροκυμάτων είναι απλά μια απάτη. Σημαίνει ότι το μπολ, το οποίο είναι επίσης κατασκευασμένο από πλαστικό, δεν θα τραυματιστεί ούτε θα παραμορφωθεί με τη θερμότητα πέρα από το σημείο τήξης. Χρησιμοποιώντας ακόμα και τα υποτιθέμενα ασφαλή πλαστικά δοχεία για φούρνο μικροκυμάτων δεν προφυλασσόμαστε από τις επικίνδυνες χημικές ουσίες. Τα τρόφιμα είναι προτιμότερο να θερμαίνονται σε ένα μικρό φουρνάκι . Χρειάζονται μόνο τέσσερα έως πέντε λεπτά περισσότερο από τον φούρνο μικροκυμάτων για να ζεστάνουμε το φαγητό.\nΠροφυλάξεις ενώ τρώτε και πίνετε\nΌταν αγοράζεται πλαστικά μπουκάλια με νερό, μεταφέρετε το νερό από τα πλαστικά μπουκάλια σε γυάλινες φιάλες ή δοχεία από ανοξείδωτο χάλυβα ή χαλκό. Αρχίστε να αποθηκεύετε τα τρόφιμά σας σε δοχεία από ανοξείδωτο χάλυβα ή γυαλί. Πηγαίνετε σε ένα εστιατόριο για να πάρετε το φαγητό σας οι ίδιοι , αντί να σας το φέρουν στην πόρτα σας. Εάν θέλετε να φάτε στο σπίτι, ρωτήστε το εστιατόριο σχετικά με την ποιότητα του πλαστικού δοχείου που χρησιμοποιεί.\nΟι μητέρες πρέπει να σταματήσουν τη διατροφή του μωρού σε πλαστικά μπουκάλια.\nΗ γυάλινη φιάλη είναι ο καλύτερος τρόπος για να αποφύγουν ανεπιθύμητη έκθεση σε τοξίνες από πλαστικό. Σταματήστε να χρησιμοποιείτε φανταχτερά πλαστικά κουτιά για να συσκευάσετε τα παιδικά γεύματα για το σχολείο. Επιλέξτε απλά κουτιά από ανοξείδωτο χάλυβα.\nΟι παρενέργειες των ορμονών και τοξινών που μιμούνται την δράση των φυσικών οιστρογόνων στους άνδρες, έχει ως αποτέλεσμα τον χαμηλό αριθμό σπερματοζωαρίων ή την χαμηλή ποιότητα σε σπέρμα. Είναι δύσκολο για μια γυναίκα να συλλάβει όταν η προλακτίνη είναι υψηλή. Αυτό οδηγεί περαιτέρω υπογονιμότητα και ειδικά στα νεαρά ζευγάρια. Ο καρκίνος του μαστού είναι μια κυρίαρχη οιστρογόνος πάθηση όπου ο όγκος τροφοδοτείται από αυτή την συγκεκριμένη ορμόνη. Εάν τα πλαστικά πιάτα δεν πλυθούν σωστά, τα υπολείμματα σαπουνιού που αφήνονται πίσω μπορεί να είναι εξαιρετικά επικίνδυνα. Τα σκεύη από ανοξείδωτο ατσάλι, χαλκό ή ορείχαλκο είναι πιο εύκολο να πλυθούν.\nΊσως να είναι αδύνατο να απαλλάξουμε την ζωή μας από το πλαστικό, αλλά μπορούμε να μειώσουμε και να ελαχιστοποιήσουμε τη χρήση του. Η μόνη αλλαγή είναι στον που έχουμε μάθει να ζούμε.\nΠΛΑΣΤΙΚΑ, ΤΟΞΙΝΕΣ\t0 Σχόλια 0\nΜάθε γιατί το κόκκινο κρασί κάνει καλό στην καρδιά


Μέρκελ: Καμία χαλάρωση των όρων του ελληνικού προγράμματος — ΣΚΑΪ (www.skai.gr)\nΠΟΛΙΤΙΚΗΜέρκελ: Καμία χαλάρωση των όρων του ελληνικού προγράμματοςΤο Βερολίνο, δια στόματος Μέρκελ, εμμένει στην τήρηση των συμφωνηθέντων από την Ελλάδα. Σύμφωνα με το Reuters, η γερμανίδα καγκελάριος από το Μεξικό, όπου βρίσκεται για τη σύνοδο του G20, δήλωσε ότι δεν μπορεί να αποδεχτεί οποιαδήποτε χαλάρωση των όρων του ελληνικού προγράμματος. ←ΕΠΟΜΕΝΟ ΘΕΜΑFT Deutschland: Σαφής και τίμια η θέση μας|→ΠΡΟΗΓΟΥΜΕΝΟ ΘΕΜΑWSJ: Παράταση δυο χρόνων θα ζητήσει η νέα ελληνική κυβέρνηση\n18/06/2012 - 19:07\n19/06/2012 - 00:14σχόλια 206004.1\nVIDEOΗ "επόμενη ημέρα" για την ελληνική οικονομίαΣτο επίκεντρο του παγκόσμιου ενδιαφέροντος η Ελλάδα Το Βερολίνο, δια στόματος Μέρκελ, εμμένει στην τήρηση των συμφωνηθέντων από την Ελλάδα. Σύμφωνα με το Reuters, η γερμανίδα καγκελάριος από το Μεξικό, όπου βρίσκεται για τη σύνοδο του G20, δήλωσε ότι δεν μπορεί να αποδεχτεί οποιαδήποτε χαλάρωση των όρων του ελληνικού προγράμματος διάσωσης και επισημαίνοντας ότι η τρόικα πρέπει να επιστρέψει γρήγορα στην Αθήνα.\n«Το σημαντικό τώρα είναι η νέα κυβέρνηση να τηρήσει τις δεσμεύσεις της», δήλωσε συγκεκριμένα η κ. Μέρκελ, σύμφωνα και με το πρακτορείο Bloomberg.\nΝωρίτερα ωστόσο ο γερμανός υπουργός Εξωτερικών Γκίντο Βεστερβέλε είχε αφήσει ανοιχτό το ενδεχόμενο να δοθεί περισσότερος χρόνος στην Ελλάδα για την εφαρμογή του προγράμματος της, θέση που αργότερα διαψεύσθηκε απο αξιωματούχους στο Βερολίνο.\nΑπό την πλευρά του σε συνέντευξη Τύπου που έδωσε ο κ. Μπαρόζο, από το Μεξικό, απέφυγε να απαντήσει αν η Ευρώπη θα χαλαρώσει το πρόγραμμα για την Ελλάδα. Περιορίσθηκε να δηλώσει ότι υπάρχει θέληση να γίνουν περισσότερα στο τομέα της ανάπτυξης και της εργασίας. Πρόσθεσε ότι η Κομισιόν θα στείλει σύντομα το κλιμάκιο της στην Αθήνα για να δουν πως μπορούν να βοηθήσουν την Ελλάδα να πετύχει τους στόχους της.\nσχόλιαΣχετικά ΆρθραWSJ: Παράταση δυο χρόνων θα ζητήσει η νέα ελληνική κυβέρνησηΆμεσα ελληνική κυβέρνηση ζητά ο ΚάμερονΣουλτς: Όχι άλλα χρήματα στην Ελλάδα, πίστωση εμπιστοσύνης στον Α. ΣαμαράΣλοβακία: Ας δώσουμε περισσότερο χρόνο στην Ελλάδα\nΝέοι Φάκελοι: Οι αποψινοί καλεσμένοι της εκπομπής Νέοι Φάκελοι: Ο σχηματισμός κυβέρνησης και η Ευρωζώνη στο επίκεντρο Σχηματισμό κυβέρνησης αναμένει η Κομισιόν - Συνεχίζονται οι διαβουλεύσεις Ζ. Κ. Γιούνκερ: «Όχι σε δραστικές αλλαγές των όρων» Γερμανία: Συμφωνία κυβέρνησης με αντιπολίτευση για δημοσιονομικό σύμφωνο και ESM\nTags: Μέρκελ. ευρωζώνη, Ελλάδα. ΕυρωζώνηΠρόσφαταΔημοφιλήEmailed\nΆρθρα για: ΠΟΛΙΤΙΚΗΔίκη Τσοχατζόπουλου: Κεραυνοί εισαγγελέα για τα εξοπλιστικά«Μου προκαλεί θλίψη. Υπάρχουν αντισταθμιστικά οφέλη σε τόσες παροχές και ενώ δεν υλοποιήθηκε καμία η Ελλάδα έδινε εύκολα τα χρήματα στους προμηθευτές»...Δεν έγιναν αποδεκτές οι τροπολογίες για την ΠΝΠ – αποχώρησαν ΣΥΡΙΖΑ, ΑΝΕΛ και ΚΚΕΣτη Βουλή προκλήθηκε ένταση, με τον κοινοβουλευτικό εκπρόσωπο του ΣΥΡΙΖΑ Δημήτρη Παπαδημούλη να ζητεί από τους εκπροσώπους του ΠΑΣΟΚ και της ΔΗΜΑΡ να ...Επιστολή Πιπιλή προς Τρίμη: Φασίζουσα η πρακτική σας – αυτοδιαγράφομαι από την ΕΣΗΕΑ«Κάντε και άλλες απεργίες εσείς. Φιμώστε τους αντιπάλους σας και θα το καταφέρετε, πιστέψτε με, να κλείσουν κι άλλες εκδοτικές, ραδιοτηλεοπτικές επιχε...


ΔΡΑΣΕΙΣ Archives | Ανεξάρτητοι Έλληνες Νεολαία\nΣτις εκδηλώσεις μνήμης για τη συμπλήρωση 104 ετών από τη Γενοκτονία των Αρμενίων συμμετείχαν στελέχη της…\nΣτο συνέδριο του Εθνικού Συμβούλιου Νεολαίας, που πραγματοποιήθηκε το Σάββατο 6 Απριλίου, παρευρεθεί κλιμάκιο της Ν.Α.ΕΛ.…\nΗ Νεολαία Ανεξαρτήτων Ελλήνων ήταν παρούσα στις εκδηλώσεις για τον εορτασμό της 25ης Μαρτίου. Η Ιστορική…\nΉταν 17 Μαρτίου του 1821 όταν οι Μανιάτες ξεκινώντας την Ελληνική Επανάσταση, ύψωσαν τη Μανιάτικη σημαία έξω από Ιερό Ναό των Ταξιαρχών στην Αρεόπολη Λακωνίας. «Νίκη ή Θάνατος» & «Ή ταν ἢ ἐπι τᾶς »\nΣτα πλαίσια των κοινωνικών δράσεων της Ομάδας Γυναικών, της Ν.Α.ΕΛ. πραγματοποιήθηκε επίσκεψη στο Κέντρο Ειδικής Αγωγής…


"Περαστικά Χρήστο" - ebasket.gr\nΚεντρική Ελευσίνα “Περαστικά Χρήστο”\nΔημοσίευση στις 06/11 10:43\nΟ Πανελευσινιακός εξέδωσε ανακοίνωσε στέλνοντας τις ευχές του για ταχεία ανάρρωση στον Χρήστο Δεληγιάννη των Τρικάλων, τονίζοντας τις μοναδικές στιγμές που χάρισε στο σύλλογο της Ελευσίνας όταν φορούσε τη φανέλα των “σταχυοφόρων“.\n“Η οικογένεια του Πανελευσινιακού με μεγάλη ανακούφιση δέχθηκε την ενημέρωση ότι ο πρώην αθλητής της ομάδας μας και νυν των Τρικάλων, Χρήστος Δεληγιάννης, βαίνει καλώς στην πορεία της υγείας του μετά το πρόσφατο σοβαρό πρόβλημα που αντιμετώπισε.\nΟι ευχές όλων μας για ταχεία ανάρρωση απευθύνονται προσωπικά στον ίδιο, στην οικογένεια του και στην ομάδα των Τρικάλων.\nΟ αθλητισμός είναι και πέρα από τα αγωνιστικά παρκέ, έχει ανθρώπινο πρόσωπο και ειδικά για εμάς ο Χρήστος Δεληγιάννης είναι μέρος της Ιστορίας του Συλλόγου, τίμησε τη φανέλα του Πανελευσινιακού, χάρισε μοναδικές στιγμές σε όλους και η σκέψη μας θα είναι πάντα σε εκείνον.\nΠεραστικά Χρήστο και ραντεβού στο παρκέ!”.\nΠροηγούμενο “Να ελέγξουμε τον ρυθμό”\nΕπόμενο Με τον κόσμο για τη νίκη\nΗρακλής: Σε καραντίνα παίκτης του πριν τον Προμηθέα\nΤον Προμηθέα υποδέχονται αύριο οι Θεσσαλονικιοί στην έδρα τους για την 12η αγωνιστική της…\nΓκαζιαντέπ: Ανακοινώθηκε ο Έρικ ΜακΚρι\nΚαι επίσημα παίκτης της Γκαζιαντέπ ο Έρικ ΜακΚρι ο οποίος θα συνεχίσει την καριέρα του στη…\nΑΕΚ: Ανακοίνωσε Ράουτινς [pic]\nΠαίκτης της ΑΕΚ με κάθε επισημότητα είναι ο Άντριου Ράουτινς. Η Ένωση ανακοίνωσε τη συμφων…


Αθλητικά Αρχεία - Katina News\nΣτη μεταγραφική λίστα της Ίντερ φαίνεται ότι έχει μπει το όνομα του Κώστα Τσιμίκα. Η πρωταθλήτρια Ιταλίας βρίσκεται σε αναζήτηση παίκτη για το αριστερό άκρο της άμυνάς της και ο 25χρονος Έλληνας διεθνής αμυντικός της… Περισσότερα »Στη μεταγραφική λίστα της Ίντερ ο Τσιμίκας\nΟ πρώτος ημιτελικός του Euro 2020, στον οποίο θα διασταυρώσουν τα ξίφη τους η Ιταλία και η Ισπανία, ο ημιτελικός του Κόπα Αμέρικα ανάμεσα στην «οικοδέσποινα» Βραζιλία και το Περού, καθώς και το φιλικό παιχνίδι… Περισσότερα »Τα ματς της Τρίτης – Τι δείχνει η τηλεόραση\nΗ Ελληνική Ολυμπιακή Επιτροπή στη συνεδρίαση της Ολομέλειας αποφάσισε ομόφωνα Σημαιοφόροι για την Ελλάδα στην Τελετή Έναρξης των Ολυμπιακών Αγώνων «Τόκιο 2020» να είναι οι Ολυμπιονίκες Άννα Κορακάκη (σκοποβολή) και Λευτέρης Πετρούνιας (γυμναστική). Είναι η… Περισσότερα »Ολυμπιακοί Αγώνες: Kορακάκη και Πετρούνιας οι σημαιοφόροι της Ελλάδας στο «Τόκιο 2020»\nΕνα πολύ δυνατό φιλικό τεστ με τη Μίλαν στην Τεργέστη είναι έτοιμος να κλείσει ο Παναθηναϊκός σύμφωνα με πληροφορίες του SDNA. Οι «πράσινοι» βρίσκονται σε επαφές με την ιταλική ομάδα και ρυθμίζουν τις τελικές λεπτομέρειες για… Περισσότερα »Παναθηναϊκός: Στα… σκαριά φιλικό με τη Μίλαν στις 14 Αυγούστου!\nΒασιλαράς: «Με ποσοστό άνω του 50% και με εμβολιασμένους τα γήπεδα»\nΜε δηλώσεις του στην ΕΡΤ ο Νικόλας Βασιλαράς, αναφέρθηκε στις συνθήκες με τις οποίες αναμένεται να επιστρέψουν οι φίλαθλοι στα γήπεδα από τη νέα σεζόν. Ο διευθυντής επικοινωνίας της ΠΑΕ Παναθηναϊκός τόνισε ότι τα γήπεδα… Περισσότερα »Βασιλαράς: «Με ποσοστό άνω του 50% και με εμβολιασμένους τα γήπεδα»\nΣε πελάγη ευτυχίας πλέει ο Λευτέρης Πετρούνιας και με το δίκιο του, καθώς πέτυχε κάτι που έμοιαζε ακατόρθωτο: πήρε την πρόκριση για τους Ολυμπιακούς Αγώνες, παρά το γεγονός ότι είχε βρεθεί σε εξαιρετικά μειονεκτική θέση, λόγω… Περισσότερα »Πετρούνιας: «Ένας Γολγοθάς χρόνων τελείωσε με τον καλύτερο τρόπο»\nΔιακοπές στην Ελλάδα για τον Μάτζικ Τζόνσον!\nΕλλάδα… δαγκωτό «ψήφισε» για τις διακοπές του ο Μάτζικ Τζόνσον. Ο θρύλος των Λος Άντζελες Λέικερς αφίχθη στην Κέρκυρα, προκειμένου να περάσει μερικές στιγμές ξεγνοιασιάς και μάλιστα φροντισε να μοιραστεί με τους διαδικτυακούς του φίλους… Περισσότερα »Διακοπές στην Ελλάδα για τον Μάτζικ Τζόνσον!\nΟι γυναίκες, οι σύντροφοι και οι οικογένειές των διεθνών της Αγγλίας δεν θα επιτρέπεται να βλέπουν τους ποδοσφαιριστές στο ξενοδοχείο που θα καταλύσει η αποστολή των «τριών λιονταριών» για όλη τη διάρκεια του Euro 2020… Περισσότερα »Η ομοσπονδία της Αγγλίας απαγόρευσε την επίσκεψη των συντρόφων των παικτών στο ξενοδοχείο\nSportradar: Ύποπτος προς χειραγώγηση αγώνας της Super League 2\nΗ Εταιρεία Ανίχνευσης Στοιχηματικής Απάτης Sportradar απέστειλε νέο φάκελο στην ΕΠΟ, όπου εντοπίζει νέο ύποπτο ματς στη Super League 2. Όπως αποκάλυψε η «Δίκη στο Open», είναι ο αγώνας ανάμεσα στον Εργοτέλη και τον Διαγόρα (3-1) που διεξήχθη στις 28… Περισσότερα »Sportradar: Ύποπτος προς χειραγώγηση αγώνας της Super League 2\nΒασίλισσα της Ευρώπης η ομάδα χάντμπολ της ΑΕΚ\nΗ ομάδα χάντμπολ της ΑΕΚ έγραψε ιστορία, καθώς κατέκτησε την Κυριακή τον πρώτο της ευρωπαϊκό τίτλο! Οι «κιτρινόμαυροι» επιβλήθηκαν με 24-20 της Ίσταντς στον δεύτερο τελικό του EHF European Cup, που διεξήχθη στη Χαλκίδα, κι… Περισσότερα »Βασίλισσα της Ευρώπης η ομάδα χάντμπολ της ΑΕΚ


Θρυλική τενίστρια κατηγορείται ως «τρανσφοβική» – Ιδού ο λόγος\nΑπό Κώστας Σάμαρας 27 Δεκεμβρίου 2018, 00:14 1.1k Views 0 Comments\nΟ θρύλος του τένις Μαρτίνα Ναβρατίλοβα έχει εμπλακεί σε μια διαμάχη με την τρανσέξουαλ κοινότητα αφού υποστήριξε ότι οι άνθρωποι που γεννήθηκαν άνδρες δεν πρέπει να αγωνίζονται σε αθλητικές εκδηλώσεις γυναικών.\nΗ Ναβρατίλοβα, 62 ετών, πρώην πρωταθλήτρια του Γουίμπλετον και υπέρ των ομοφυλοφιλικών δικαιωμάτων, κατηγορήθηκε ότι ήταν «τρανσφοβική», μετά τα σχόλια που έκανε στα κοινωνικά δίκτυα.\nΤα σχόλιά της ήταν απάντηση σε μια ερώτηση από έναν follower σχετικά με τις γυναίκες τρανσέξουαλ στον αθλητισμό. Αναγκάστηκε να διαγράψει τα σχόλια χτες το βράδυ μετά από την κριτική.\n”Είναι σαφές ότι δεν μπορεί να είναι σωστό. Δεν μπορείς απλά να ανακηρύσσεις τον εαυτό σου ως γυναίκα και να είσαι σε θέση να ανταγωνιστείς τις γυναίκες. Πρέπει να υπάρχουν κάποια στάνταρ, και το να έχεις πέος και να αγωνίζεσαι ως γυναίκα δεν ταιριάζει με αυτό το στάνταρ”.\nΟι κατηγορούμενοι της συμπεριέλαβαν τη Δρ. Ρέιτσελ ΜακΚίνον, ακτιβίστρια των τρανσέξουαλ και αθλήτρια ποδηλασίας που κέρδισε σε μια γυναικεία εκδήλωση στο παγκόσμιο πρωτάθλημα UCI Masters Track, νωρίτερα φέτος.\nΗ Δρ ΜακΚίνον, η οποία γεννήθηκε άντρας, απαίτησε από τη Ναβρατίλοβα να ζητήσει συγγνώμη και επέκρινε τα σχόλια της. Έγραψε: ”Τα γεννητικά όργανα δεν παίζουν σπορ. Ποιό τμήμα του πέους σχετίζεται με το τένις; Πώς αυτό “ισορροπεί” σε οποιοδήποτε πεδίο;”.\nΗ Ναβρατίλοβα δήλωσε ότι υποστηρίζει τα σχόλιά της και δεν θα δεχθεί ”μπούλινγκ” για να σωπάσει.\nΩστόσο, παραδέχτηκε ότι θα άφηνε τη συζήτηση διότι “φαίνεται ότι οι δεκαετίες μου που μιλάνε εναντίον της αδικίας και της ανισότητας απλώς δεν μετράνε καθόλου μαζί σου”.\nΗ Δρ ΜακΚίνον είπε ότι η LGBT καμπάνια της Ναβρατίλοβα ”δεν αλλάζει το γεγονός ότι έκανες κάτι πολύ λάθος σήμερα. Προηγούμενες καλές πράξεις δεν δίνουν σε κάποιον εισιτήριο”.\nΗ Ναβρατίλοβα είπε αρχικά σε απάντηση στην κριτική: ”Λυπάμαι αν είπα τίποτα οτιδήποτε κοντά σε τρανσφοβία – δεν ήθελα να κάνω κακό. Θα εκπαιδεύσω τον εαυτό μου καλύτερα σε αυτό το θέμα, αλλά εν τω μεταξύ θα είμαι σιωπηλή γι ‘αυτό.”\nΣτην συνέχεια διευκρίνισε: ”Ρέιτσελ [Δρ ΜακΚίνον], ίσως να είσαι ειδική σε όλα τα τρανς πράγματα αλλά είσαι ένας άσχημος άνθρωπος”.\nΣας το γράψαμε και προχωρά: Αυτό ζητούν οι Ρώσοι για την Συρία – Προς συμφωνία κατά της Τουρκίας Άσαντ και Κούρδοι (ΦΩΤΟ-ΧΑΡΤΗΣ)


ΕΓΚΛΗΜΑ ΚΑΙ ΤΙΜΩΡΙΑ (ΕΠΙΤΟΜΟ-ΧΑΡΤΟΔΕΤΗ ΕΚΔΟΣΗ) / DOSTOYEVSKY FYODOR\nΤο "Έγκλημα και Τιμωρία" έχει μεταφραστεί αμέτρητες φορές στη γλώσσα μας, μια ή δυο φορές από τα ρωσικά και αρκετές φορές από... τα ελληνικά. Το έργο αυτό, μ' όλη την αφάνταστη εξέλιξη σ' όλους τους τομείς του Πνεύματος και της Τέχνης, εξακολουθεί να παραμένει κλασικό και ανυπέρβλητο πρότυπο του ψυχολογικού μυθιστορήματος. Μεταφρασμένο εδώ, κατευθείαν απ' το ρωσικό κείμενο κι απ' τον Άρη Αλεξάνδρου, αποδίδει όλη την ατμόσφαιρα και τη ζεστασιά του πρωτότυπου. Όλοι οι ήρωες του έργου: ο δαιμονικός Ρασκόλνικοφ, ο τραγικός Μαρμελάντοφ, η μαρτυρική Σόνια, η βασανισμένη Πουλχερία Αλεξάντροβνα, ο σατανικός Πορφύρης Πετρόβιτς, η υπέροχη Ντούνια Ρομάνοβνα, ο λάγνος Σβιντριγκάιλοβ, όλοι αιώνιοι ανθρώπινοι τύποι, στέκονται μπροστά μας, είτε έξαλλοι είτε θλιμμένοι είτε σαρκαστικοί, και δε μας εγκαταλείπει ποτέ η παρουσία τους, όσα χρόνια κι αν περάσουν απ' την πρώτη μας γνωριμία μαζί τους. (Από την παρουσίαση στο οπισθόφυλλο του βιβλίου)\n"...Δεινούς μεταξύ των μυθιστοριογράφων ψυχολόγους έχουσι μεν βεβαίως να επιδείξωσι και τα άλλα έθνη, η Αγγλία τον Δίκενς, η Γαλλία των Βαλζάκ και η Αμερική τον Πόου. Ουδέ τούτων όμως, ουδ' άλλου τινός η σμίλη εβυθίσθη ποτέ εις οίον η του Δοστογιέφσκη βάθος..." (Εμμ. Ροΐδης)\nΚωδικός Πολιτείας 0910-0632\nkikujiro, federico, nondas39, apostolos90, Bettyblue , g_litsos , dimitrisk2016, gajudis, persav, symeona, AgapiLouiseK, Κυριακή Σκλία, giannis_95, something, Ζαδέλλης Γιώργος, maria4, Νικόλας Π., diorfs, fluck, sophiakotsi, ΑΘΑΝΑΣΙΑ ΠΑΠΑΔΑΚΗ, Maria996, mikestmi, stavpane, olydro, pinelopii_mst, dimmanol, evelina__, charesalex, Luckymarou, emilio77, lab.alex, nannarella, catherine.liapi, Xristinazwg, Myrto M., COSTAS1988, Serafim.K, nikhms95\n[16/01/2017] kbantikos. Δείτε όλα τα σχόλια του χρήστη\nΔεν υπάρχουν λόγια, διαβάζεις και διαβάζεις και κάθε σελίδα το ξέρεις οτι σε φέρνει πιο κοντά στο τέλος και θες να σταματήσεις για να κρατήσεις τις στιγμές μέσα σου αλλά ταυτόχρονα θές να συνεχίσεις γιατι τα πάντα σε αυτό το αριστούργημα σε τραβάνε να διαβάσεις και άλλο και τελειώνεις και δεν υπάρχουν λόγια. Η δε επιρροή που άσκησε αυτο το έργο είναι μνημειώδης. Ο Ντοστογιέφσκι (που κακά είναι τα ψέματα είναι βαρύς συγγραφέας και όχι ευκολοδιάβαστος) όπως και ο Γκογκόλ είναι άνθρωποι με βαθιές θρησκευτικές πεποιθήσεις οσο πιο πολύ κάποιος είναι εξοικειωμένος με την πίστη της Ανατολικής ορθόδοξης εκκλησίας τόσο μεγαλύτερο βάθος μπορεί να αντλήσει απο τα έργα τους και να τα κατανοήσει καλύτερα σε μια πιο σωστή βάση. Προτιμήστε τις μεταφράσεις του Γκοβόστη είναι κατα γενική ομολογία καλύτερες για τα έργα του συγκεκριμένου.\n[08/08/2015] freenik. Δείτε όλα τα σχόλια του χρήστη\nισως το καλυτερο βιβλιο που εχω διαβασει.ειναι αρκετα περιγραφικος ο ντοστογεφσκι(ως γνησιος ρωσος συγγραφεας) σε καποια σημεια , αλλα σου παρουσιαζει την ρωσια του τοτε με ενα πολυ ωραιο τροπο.αξιζει σιγουρα να το διαβασει καποιος.\n[05/06/2015] rumangel. Δείτε όλα τα σχόλια του χρήστη\nπάντα απέφευγα τους μεγάλους κλασσικούς- το έβρισκα βαρετό να διαβάσω κάτι που όλοι θα έλεγαν ακούγοντας το συγγραφέα και μόνο : " εκπληκτικό βιβλίο" και έψαχνα λιγότερο γνωστά "διαμάντια". Μέτα το "έγκλημα και τιμωρία", τα έχω πάρει με την σειρά! Φανταστική δύναμη αφήγησης, αστυνομικό μυθιστόρημα, ψυχογράφημα ανθρώπων και κοινωνίας,ένα δράμα που καταφέρνει να έχει ένα όχι προβλέψιμο τέλος, που δεν σε αφήνει ανικανοποίητο.


Ο Βαριά θωρακισμένος επιτιθέμενος είναι εργαλείο βαριάς άσκησης βίας\nΠοιός είναι ο Βαριά θωρακισμένος επιτιθέμενος; Μπορεί ο καθένας να πραγματοποιήσει εκπάιδευση με αυτόν; Είναι η «ακραία» εκπαίδευση τέτοιου τύπου η καλύτερη προσομοίωση των πραγματικών βίαιων καταστάσεων; Υπάρχει περίπτωση τραυματισμού;\nΑρχική Εκπαίδευση αυτοάμυνας Βαριά θωρακισμένος επιτιθέμενος\nΌλα Εδώ Δοκιμάζονται\nΗ άσκηση με Βαριά θωρακισμένο επιτιθέμενο αποτελεί το ανώτατο επίπεδο της κατάρτισης του Combatives Group.\nΕδώ είναι όπου ο ασκούμενος χρησιμοποιεί πλήρως τις βαριές τεχνικές και τις ικανότητές του σε έναν ζωντανό, κινούμενο και αναίσθητο στα χτυπήματα επιτιθέμενο.\nΠαρομοιάζεται με επίθεση από έναν μεγαλόσωμο, αγριεμένο άνθρωπο με σαφώς μειωμένη την αίσθηση του πόνου ή υπό την επήρεια ναρκωτικών, ο οποίος χτυπιέται δυνατά και αδιάκοπα χωρίς αυτό να έχει αποτέλεσμα. Αποτελεί το ένα μέρος…\nΟ βαριά προστατευόμενος επιτιθέμενος είναι ο “Eddie”, (βαφτίστηκε από τον εκπαιδευτή Combatives Πέτρο Αργυρακόπουλο) ο οποίος έχει 2 ρόλους. Στον πρώτο του ρόλο\nΣτον δεύτερο ρόλο του Υπάρχουν πολλές δεξιότητες που συμπεριλαμβάνονται σε αυτή τη διαδικασία και ένας έμπειρος συνεργάτης «Eddie» αποτελεί μεγάλη βοήθεια.\nΗ εκπαίδευση με Βαριά Θωρακισμένους Επιτιθέμενους δεν βρίσκεται, ούτε παρατηρείται να ασκείται οπουδήποτε αλλού εκτός από ορισμένες στρατιωτικές και αστυνομικές δυνάμεις σε ελάχιστα μέρη του κόσμου (Αυστραλία, Νέα Ζηλανδία, Βόρεια Αμερική, Ηνωμένο Βασίλειο, Ισραήλ). Ασκούνται περιορισμένα επίσης σε κάποιες άλλες σχολές Combatives και σε οργανώσεις εναντίων του βιασμού στις ΗΠΑ, το Ηνωμένο Βασίλειο και τέλος, στις Αίθουσες Άσκησης Combatives στην Ελλάδα.\nΗ φαινομενικά «ακραία» εκπαίδευση τέτοιου τύπου είναι η καλύτερη προσομοίωση των πραγματικών βίαιων καταστάσεων. Οι πλήρους έντασης και ισχύος επιθέσεις, έχουν σαν στόχο να βοηθήσουν τους ασκούμενους μας να έρθουν ακόμα πιο κοντά στην πραγματικότητα της βίας χωρίς τραυματισμό.\nΑν είμαστε και παράλογα σκληροί και απαιτητικοί με το σώμα μας δοκιμάζοντας τον εαυτό μας ΧΩΡΙΣ ΠΡΟΣΤΑΣΤΕΥΤΙΚΑ, πρέπει να αναλογιστούμε ότι όπως σε όλα τα πράγματα, έτσι και εδώ, υπάρχει ένα τίμημα που θα χρειαστεί να πληρωθεί στο μέλλον. Ωστόσο βέβαια, αν ένας άνθρωπος μπορεί να ζήσει με αυτό τον τρόπο εξάσκησης σε εβδομαδιαία βάση ή και πιο αραιά, το σίγουρο είναι ότι τα όρια ανοχής του στον πόνο και την καταπόνηση θα αυξηθούν εντυπωσιακά.\nΌπως είναι φυσικό, οι περισσότεροι εργαζόμενοι άγαμοι, έγγαμοι και οικογενειάρχες θα επιλέξουν να μην υποβάλουν τους εαυτούς τους, στις σωρευτικές συνέπειες μίας τέτοιας μεθόδου προπονήσεως και φυσικά αυτό είναι κατανοητό. Για αυτήν την κατηγορία, που είναι πιο προσεκτικοί στο να «τιμωρούν» και να σπρώχνουν τους εαυτούς τους στα άκρα, οι προπονήσεις με την «βαριά προστασία» του “Eddie” είναι η απάντηση.\nΟποιοδήποτε μονοπάτι επιλέξει κάποιος να ακολουθήσει, τον σκληροπυρηνικό ή μη, αν θέλει πραγματικά να νιώθει και να είναι ασφαλής ή αν έχει εργασιακές απαιτήσεις που περιλαμβάνουν την βία, θα πρέπει να συμμετάσχει στο Παίξιμο Ρόλων, την Προσομοίωση και στην Προπόνηση Σεναρίων.\nΣε αυτό το σημείο είναι σημαντικό να συζητήσουμε για τις πιθανότητες και τις δυνατότητες.\nΠιθανότητες & Δυνατότητες\nΣτην εκπαίδευση Combatives ασχολούμαστε με τις ΔΥΝΑΤΟΤΗΤΕΣ και όχι τις ΠΙΘΑΝΟΤΗΤΕΣ.\nΥπάρχουν κυριολεκτικά εκατομμύρια ΠΙΘΑΝΟΤΗΤΕΣ που μπορεί να προκύψουν και είναι αδύνατο να εκπαιδευτεί κανείς για την κάθε μια.\nΌποιος προσπαθεί να το πράξει αυτό σπαταλά το χρόνο του ή του τον σπαταλούν άσκοπα.\nΩστόσο, οι ΔΥΝΑΤΟΤΗΤΕΣ με βάση τις λογικές αντιδράσεις ή την «φυσική αντίδραση» στην εφαρμογή μιας τεχνικής, είναι πολύ πιο αναμενόμενο να συμβούν. Τι εννοούμε με τον όρο «φυσική αντίδραση»;\nΕίναι πιθανό ότι ένας άνθρωπος θα μπορούσε να «φάει» μια γρήγορη και γερή κλωτσιά στα γεννητικά του όργανα και να συνεχίσει να αντιστέκεται. Όμως είναι μάλλον αδύνατο ότι θα το καταφέρει. Στο ίδιο πνεύμα, εξετάστε την απλή, αλλά προφανή λογική του παρακάτω…\nΠόσους ανθρώπους έχετε συναντήσει που τους έχουν βγάλει το μάτι με βίαιο τρόπο, να είναι πρόθυμοι εθελοντές να τους βγάλουν και το άλλο;;\nΆλλη μια ατέλειωτη πηγή διασκέδασης για μένα είναι τα δρώμενα σε Αθλητικούς Συλλόγους Πολεμικών Τεχνών και Μαχητικών Αθλημάτων, όπου οι «κακοί» επιτιθέμενοι «παγώνουν» αφού εκτελέσουν την τεχνική τους, καθώς ο αμυνόμενος «καλός» τους χτυπάει το παγωμένο και ακλόνητο κορμί με πολλές κλοτσιές και μπουνιές ή κοψίματα και καρφώματα με μαχαίρι. Ποιον κοροϊδεύουν; Δεν έχουν φάει ποτέ μια γερή κλωτσιά στα «καρύδια»; Και τι τους κάνει να νομίζουν ότι ο αντίπαλος τους θα σταθεί σαν μαρμάρινο άγαλμα, χωρίς να αντιδράσει, ακόμη και μόνο στην όψη ενός μαχαιριού;\nΕΠΟΜΕΝΟΣυμπεράσματα για την μεθοδολογία μαςNext


Στη Γερμανία πίνουν καφέ από τον “Γρηγόρη” - www.olivemagazine.gr\nΑπό: Δώρα Δημήτρουλα | 12.01.2017 | Γερμανία, Εθνικές Κουζίνες, Ειδήσεις\nΟι λιχουδιές της γνωστής ελληνικής αλυσίδας μικρογευμάτων, μετά από χρόνια επιτυχημένης πορείας στην Ελλάδα, δραστηριοποιήθηκαν πριν από 1 χρόνο περίπου στο Βερολίνο. Ως Gregory’s Mediterranean tastes βρήκε μια θέση ανάμεσα στα υπόλοιπα μαγαζιά της ιστορικής, κεντρικής πλατείας του Βερολίνου, Αλεξάντερ Πλατς.\nΤώρα η ελληνική αλυσίδα μικρογευμάτων ετοιμάζεται να κατακτήσει και άλλες γερμανικές πόλεις. Έτσι, το επόμενο κατάστημα αναμένεται να ανοίξει στις αρχές Φεβρουαρίου στο Έρλανγκεν, μια πόλη δίπλα στη Νυρεμβέργη, ενώ από τον Μάρτιο θα λειτουργήσει και ένα δεύτερο μαγαζί στην περιοχή Νοϊκέλν του Βερολίνου.\nΣημειώστε ότι η ελληνική εταιρία δραστηριοποιείται στην Ελλάδα με πάνω από 300 καταστήματα, στην Κύπρο, τις Μπαχάμες και τη Ρουμανία.\nafgermania, Γερμανία, γερμανική κουζίνα, Γρηγόρης μικρογεύματα


Νιώθεις και εσύ πως δεν ανήκεις σε κανένα καλούπι εργασίας; | Αψυχολόγητα\n10 Οκτωβρίου 2017 , Από: Κατερίνα Παπαδάκη\nΥπάρχουν άτομα εκεί έξω που έχουν έφεση σε κάτι από μικροί…Έλεγαν απ’τα εφτά τους “εγώ θα γίνω αυτό” και το έκαναν παιχνίδι, κάτι σαν πρακτική από τα γεννοφάσκια τους. Είναι τυχεροί! Είναι τυχεροί, γιατί έχουν ένα ταλέντο, ένα στόχο, μια προοπτική και κάτι να τους οδηγήσει παραπέρα. Διαβάζουν στα σχολικά τους χρόνια με ένα σκοπό κι όχι άπλα επειδή πρέπει (και τους επιβάλλεται απ’τον περίγυρο τους).\nΥπάρχουν όμως κι εκείνοι που δεν έχουν ιδέα με τι θέλουν να καταρτιστούν. Από μικροί, ήταν λίγο πιο αφηρημένοι, σκεφτόταν πολλά επαγγέλματα και φανταζόταν τους εαυτούς τους σε διαφορετικούς ρόλους, αλλά ποτέ σε κάτι συγκεκριμένο. Ένιωθαν πως δεν κούμπωναν πουθενά, σε κανένα καλούπι εργασίας. Μέχρι που ήρθε εκείνη, η ριμάδα, η ώρα για τη μεγάλη απόφαση. Μιλάω βεβαία, για την ηλικία των 17-18, όταν κάθε νέος καλείται να επιλέξει ένα δρόμο από τους πολλούς.\nΕδώ καλά-καλά δεν έχει ανεξαρτητοποιηθεί από το σπίτι του και εσύ ρε σύστημα τον βάζεις να διαλέξει πως θες να ‘ναι σε δέκα χρόνια από τώρα; Κάνει μηχανoγραφικό χωρίς να γνωρίζει πραγματικά που έχει κλίση, χωρίς να έχει κατασταλάξει, βάζει εκεί μια πόλη που του αρέσει και πιστεύει πως όλα θα πάνε μια χαρά “Αφού η πόλη είναι καλή, θα ‘ναι και η σχολή”.\nΉμουν κι εγώ από αυτά τα παιδιά, διάβαζα πάντα όσο μπορούσα όχι επειδή με πίεζαν, άπλα επειδή μου άρεσε. Δεν ήξερα με τι ήθελα να ενασχοληθώ, επιθυμούσα μονάχα να περάσω μια τέλεια φοιτητική ζωή. Είχα σκεφτεί τα πάντα, από ηθοποιός (εδώ γελάμε…) μέχρι χημικός, πράγματα αταίριαστα και εντελώς μακριά το ένα από το άλλο. Τίποτα δε με ευχαριστούσε πλήρως. Και ήρθε η μέρα της απόφασης, είχα στήριξη από γονείς και φίλους, ό,τι κι αν επέλεγα. Μου έλεγαν οι καθηγητές “βάλε αυτό, θα σου ταιριάζει”, δεν τους άκουγα, κοιτούσα απλά να βολευτώ σε μια πόλη, που μου άρεσε. Πέρασα πληροφορική, ένας κλάδος με τεράστιο μέλλον (μακριά από την Ελλάδα), με πολύ ενδιαφέρον κι ένα τεράστιο πλούτο γνώσης. Δεν ήταν όμως για έμενα…Έμοιαζε μακριά από τη δική μου λογική.\nΣτην αρχή δε με ένοιαζε και τόσο, έβγαινα, περνούσα καλά.Έπειτα, η κατάσταση είχε ξεφύγει, έπρεπε να προσηλωθώ.Υπέφερα, ένιωθα ανόητη, καμία σχέση με τους γύρω μου, δεν κολλούσα πουθενά, πλήρης αποτυχία, ακόμη και με μερόνυχτα προσπάθειας. Έλα, όμως, που έχω ανθρώπους οι οποίοι με αγαπούν και μου είπαν να φύγω, όσο είναι καιρός, να κάνω κάτι άλλο, να βρω τον εαυτό μου. Μα που να πήγαινα; Δεν είχα ιδέα για το τι θέλω. Άρχισα να ερευνώ για πρώτη φορά σχολές, να βρω έστω και κάτι που θα με τραβούσε. Πρόλαβα…Έκανα αίτηση του δέκα τοις εκατό, ακολούθησα τον παιδαγωγικό κλάδο. Ξεκίνησα επιτέλους να ενδιαφέρομαι, δεν ξέρω αν έκανα σωστή επιλογή, αυτό θα το δείξει ο χρόνος, τουλάχιστον απόκτησα στόχο βρίσκοντας κάτι να με γεμίζει.\nΓι’ αυτό λοιπόν, εσύ, που δε ξέρεις τι θες, εσύ, που επέλεξες κάτι χωρίς να γνωρίζεις τι σου ξημερώνει, ακόμη κι εσύ, που απογοητεύτηκες από μια σχολή, την οποία είχες ονειρευτεί εντελώς διαφορετικά, μην πέσεις σε κατάθλιψη. Υπάρχουν δυο μονοπάτια, είτε να μείνεις, να το προσπαθήσεις με αποφασιστικότητα μέχρι τέλους και πιθανότατα να την αγαπήσεις κάπου στα μισά, είτε να φύγεις, να βρεις αλλού το δρόμο σου. Κι ας σου πάρει καιρό, καλύτερα πτυχίο μετά τα 25, παρά δυστυχισμένος με μια ταμπελίτσα επαγγέλματος που σε στοίχειωσε. Κι ας μην πάρεις ποτέ πτυχίο, ας βρεις μια δουλειά, να κάνεις κάτι άλλο βρε αδερφέ, η Ελλάδα έχει χορτάσει από σπουδαγμένους, αυτό που χρειάζεται είναι προκομμένους!\nΨάξε κάτι που θα σε φέρει πιο κοντά στον εαυτό σου, να ταιριάζει με την ιδιοσυγκρασία σου, μην ακούς την κοινωνία και τα στερεότυπα της περί καταξίωσης. Καταξιωμένος είναι εκείνος που αγάπα τη δουλειά του, που είναι καλός σε αυτήν και όχι μονάχα ο γιατρός, ο δικηγόρος και ο αρχιτέκτονας.\nΑπόκτησε το ρόλο που σου αξίζει, στη μεγάλη αυτή, παράσταση της ζωή σου. Αναζήτηση καριέρας: Succeed!


iPhone 5 προπαραγγελιες Ελλάδα - Σελίδα 95 - Ελλάδα - iPhonehellas.gr\nΣελίδα 95 από 247 93\nΔημοσίευση 07/10/2012 - 00:49\nΔεν εχει σχεση φιλε μου το 4 με το 4s και ποσο μαλλον το 4s με το 5...ακομα και σε ενα παιχνιδι βλεπεις την διαφορα μεταξυ τους...Ο κάθε άνθρωπος έχει τις ανάγκες του πιστεύω.. Το πως βλέπεις εσύ την αλλαγή από 4 σε 4s η από 4s σε 5 είναι δικιά σου γνώμη. Εγώ είμαι τις γνώμης ότι για μικρο αλλαγές δεν αξίζει να πας σε νεότερο μοντέλο... Όσο να'νε είναι κοροϊδία ...\nΔημοσίευση 07/10/2012 - 05:13\nΕίχα προλάβει να κάνω κράτηση στην document πριν να κλείσουν οι λίστες.Σήμερα το πρωί μου ήρθε με mail ενημέρωση:Άρα από document θα πάρουν σίγουρα όσοι δώσουν προκαταβολή και μετά ότι μείνει....Εμένα γιατί δεν μου έστειλαν email που πρόλαβα να κάνω κράτηση http://www.document.gr/iphone/iphone5Αναμένεται\nΔημοσίευση 07/10/2012 - 06:37\nΕμένα γιατί δεν μου έστειλαν email που πρόλαβα να κάνω κράτηση http://www.document.gr/iphone/iphone5Αναμένεταικαι εγω με κρατηση απο 17/9 δε πηρα mail.αντε βρες τωρα ακρη...\nΔημοσίευση 07/10/2012 - 08:18\nΕίχα προλάβει να κάνω κράτηση στην document πριν να κλείσουν οι λίστες.Σήμερα το πρωί μου ήρθε με mail ενημέρωση: Ο πρώτος είναι να προχωρήσετε από σήμερα στην παραγγελία του προιόντος, καταθέτοντας σε κάποιο λογαριασμό όψεως της Εταιρείας μας μια προκαταβολή που ανέρχεται στα: 350,00 € για το iPhone 5 16GB400,00 € για το iPhone 5 32GB500,00 € για το iPhone 5 64GBΆρα από document θα πάρουν σίγουρα όσοι δώσουν προκαταβολή και μετά ότι μείνει....Είναι γελοίο να ζητάνε τόσο μεγάλη προκαταβολή. Μέχρι 100-150 ευρώ θα ήταν ok.\nΔημοσίευση 07/10/2012 - 08:23\nΔεν αξίζει. περιμένετε να δείτε τιμές και να έρθουν τα αποθέματα πρώτα. Ούτως η άλλως 5000 κομμάτια είπαμε έρχονται.\nΔημοσίευση 07/10/2012 - 08:26\nΕίναι γελοίο να ζητάνε τόσο μεγάλη προκαταβολή. Μέχρι 100-150 ευρώ θα ήταν ok.Παιδια καλημερα...παντως αν καταλαβαινω καλα ζητανε τ μισα λεφτα....Δλδ το 16αρι θα εχει 700€Το 32gb 800€Και το 64gb 1000€........Το προσεξατε;\nΔημοσίευση 07/10/2012 - 08:56\nΔεν έχει νόημα το 64αρι να είναι 200 ευρώ πάνω από το 32αρι.\nΔημοσίευση 07/10/2012 - 09:13\nστο περίπου τα ζητάνε αφού δεν ξέρουν πόσο θα κάνει.\nΔημοσίευση 07/10/2012 - 09:21\nΕγω νομιζω οτι αυτες θα ειναι οι τιμες\nΔημοσίευση 07/10/2012 - 09:24\nΖητάνε μεγαλες προκαταβολές γιατι δεν έχουνε ρευστό! Αλλοιώς δε θα χρειαζότανε καθόλου προκαταβολή, μιας και όσα φέρουν θα τα πουλήσουν (τα αρχικά κυρίως), μετά θε μείνουν στα ράφια και στις αποθήκες, όπως με τα ipad3 και ipad2 που βρίσκεις παντού και που μπαίνουν ακόμα και σε προσφορές!!\nΔημοσίευση 07/10/2012 - 09:27\nΚαλύτερα να περιμένεις να ομαλοποιηθούν τα πράγματα.Δε χάλασε ο κόσμος για ένα μήνα.\nΔημοσίευση 07/10/2012 - 09:41\nΚαλα ρε παιδια αμα βιαζεσται τοσο εχει και ενα μαγαζι στο σκρουτζ που δινει το 5αρι 16Gb 1000 ευρω .. .. και τι μαυτο.. με τοσα λεφτα 2 5αρια περνεις.. για τον εναν μηνα τοσος χαμος\nΔημοσίευση 07/10/2012 - 09:53\nΖητάνε μεγαλες προκαταβολές γιατι δεν έχουνε ρευστό! Αλλοιώς δε θα χρειαζότανε καθόλου προκαταβολή, μιας και όσα φέρουν θα τα πουλήσουν (τα αρχικά κυρίως), μετά θε μείνουν στα ράφια και στις αποθήκες, όπως με τα ipad3 και ipad2 που βρίσκεις παντού και που μπαίνουν ακόμα και σε προσφορές!!Δεν έχω πρόβλημα να δώσω προκαταβολή, αλλά όχι και να λύσω το πρόβλημα ρευστότητας του κάθε καταστήματος.\nΔημοσίευση 07/10/2012 - 09:54\nΕγω δεν εχω προβλημα να δωσω προκαταβολη αλλα πρωτα θελω μια επισημη κυκλοφορια του iphone 5.....\nΔημοσίευση 07/10/2012 - 10:00\nΚαλα ρε παιδια αμα βιαζεσται τοσο εχει και ενα μαγαζι στο σκρουτζ που δινει το 5αρι 16Gb 1000 ευρω .. .. και τι μαυτο.. με τοσα λεφτα 2 5αρια περνεις.. για τον εναν μηνα τοσος χαμοςκαι να θες να το αγοράσεις... δεν το εχουν και αυτοι για παραγγελια απο το εξωτερικό αφού τους το παραγγειλεις πρώτα... απατεωνιες


Περ. Αττικής: 4,6 εκ. € για την ολοκλήρωση εργασιών της Εθνικής Πινακοθήκης | Epoli.gr | ΑΥΤΟΔΙΟΙΚΗΣΗ ΠΟΛΙΤΙΚΗ ΕΙΔΗΣΕΙΣ\nΠερ. Αττικής: 4,6 εκ. € για την ολοκλήρωση εργασιών της Εθνικής Πινακοθήκης\n28.05.19 | 16:02\nΗ ολοκλήρωσή τους θα συμβάλλει στην εκπλήρωση του θεσμικού ρόλου της Εθνικής Πινακοθήκης, ο οποίος συνίσταται στη συλλογή, διαφύλαξη, συντήρηση, μελέτη και έκθεση έργων τέχνης με στόχο την αισθητική καλλιέργεια του κοινού και τη διά βίου εκπαίδευση μέσα από την τέχνη και την ψυχαγωγία που αυτή προσφέρει. Παράλληλα, η Εθνική Πινακοθήκη ενισχύει την αυτογνωσία των Ελλήνων, μέσω της τέχνης και της ιστορίας της, η οποία εκφράζει σε συμβολικό επίπεδο τον εθνικό βίο.\nΔιοίκηση Περιφέρειας Αττικής: “Η αλήθεια για το Γραμματικό”\nΤονίζοντας πως, για τη νέα Διοίκηση της Περιφέρειας Αττικής....\nΜάχη Θερμοπυλών και Ναυμαχία Σαλαμίνας: Στήριξη της Περιφέρειας Αττικής\nΣτην έναρξη του κύκλου των εορταστικών εκδηλώσεων....\nΓ. Πατούλης: «Έργα στο δήμο Περιστερίου»\nΗ υλοποίηση δύο εμβληματικών έργων στην περιοχή του Δήμου Περιστερίου...


Εορτασμοί τη 150ετίας του Ρωσικού Μετοχίου στην αρχαία Ιόππη | Dogma\nΑΡΧΙΚΗ / ΚΟΣΜΟΣ / Εορτασμοί τη 150ετίας του Ρωσικού Μετοχίου στην αρχαία Ιόππη\nΤης Θείας Λειτουργίας ανήμερα της εορτής προέστη ο Αρχιεπίσκοπος Ιόππης Δαμασκηνός συλλειτουργήσαντος του Πατριαρχικού Εξάρχου της Δυτικής Ευρώπης και Προϊσταμένου της Διευθύνσεως Ιδρυμάτων Εξωτερικού του Πατριαρχείου Μόσχας Μητροπολίτη Χερσώνος και Δυτικής Ευρώπης Αντωνίου, ο οποίος αφίχθη στους Αγίους Τόπους κατόπιν ευλογίας του Αγιωτάτου Πατριάρχη Μόσχας και Πασών των Ρωσσιών Κυρίλλου.\nΕπίσης συμπαραστάθηκαν ο Αρχιμανδρίτης Αλέξανδρος Αίλισοφ, Αρχηγός της Ρωσικής Εκκλησιαστικής Αποστολής στην Ιερουσαλήμ, ο Αρχιμανδρίτης Ρωμανός Κρασόφσκι, ο Προϊστάμενο της Εκκλησιαστικής Αποστολής της Υπερορίου Ρωσικής Εκκλησίας, ο Πρωθιερέας Ίγκορ Πτσελίντσεφ, ο Προϊστάμενος του πανηγυρίζοντος ναού, κληρικοί προσκυνητές. Τη Θεία Μυσταγωγία παρακολούθησε προσευχόμενο πλήθος κόσμου από τις πλησιέστερες πόλεις του Ισραήλ και από τη Ρωσική Εκκλησία. Τους εορτασμούς με την παρουσία τους τίμησαν ο Πρέσβης της Ρωσίας στο Ισραήλ κ. Α. Βίκτοροφ, ο Πρέσβης της Λευκορωσίας στο Ισραήλ κ. Ε. Βορομπιόφ, ο αντιπρόσωπος της Ρωσίας στην Παλαιστινιακή Εθνική Αυτονομία κ. Γ. Μπουατσίντζε.\nΜετά το πέρας της Θείας Συνάξεως πραγματοποιήθηκε οι κληρικοί και ο λαός εν πομπῃ μετέβησαν στον τάφο της Αγίας Ταβιθάς, όπου ετελέσθη δοξολογία και στη συνέχεια στο Σταυρό, ο οποίος τοποθετήθηκε στο χώρο του παλαιού «κήπου της Γιάφας». Εδώ τελέσθηκε ο αγιασμός του Σταυρού, με την σχετική ευχή να αναγνώσει ο Μητροπολίτης Αντώνιος, ενώ το ραντισμό με το αγίασα έγινε από τον Αρχιεπίσκοπο Δαμασκηνό.\nΑκολούθησε η εόρτια συναυλία, όπου συμμετείχαν μαθητές του Κατηχητικού σχολείου και εκκλησιαστική χορωδία του Μετοχίου. Η επίσημη εκδήλωση προλογίσθηκε από τον Προϊστάμενο του Ναού Πρωθιερέας Ίγκορ Πτσελίντσεφ, ο οποίος ενημέρωσε τους παρόντες για το ιστορικό της αγοράς του οικοπέδου στην Γιάφα και τη σύγχρονη πορεία του Μετοχίου. Με τη σειρά τους το ακροατήριο προσφώνησαν ο Αρχιεπίσκοπος Ιόππης Δαμασκηνός, ο οποίος μετέφερε την ευλογία του Μακαριωτάτου Πατριάρχη Ιεροσολύμων και πάσης Παλαιστίνης κ.κ. Θεοφίλου, ο Μητροπολίτης Χερσώνος και Δυτικής Ευρώπης Αντώνιος, που μετέφερε τις ευχές και την ευλογία του Αγιωτάτου Πατριάρχη Μόσχας και Πασών των Ρωσσιών Κυρίλλου, οι Πρέσβεις της Ρωσίας και της Λευκορωσίας. Στη συνέχεια παρατέθηκε κοινό γεύμα.\nΑυθημερόν ο Μητροπολίτης Χερσώνος και Δυτικής Ευρώπης Αντώνιος επισκέφθηκε το Ρωσικό μουσείο πάρκο στην Ιεριχώ. Το συγκρότημα, που χτίσθηκε το 2010, περιλαμβάνει τη μουσειακή έκθεση με αντικείμενα, τα οποία ανακαλύφθηκε στα πλαίσια των αρχαιολογικών ανασκαφών στο χώρο, την υπαίθρια αρχαιολογική έκθεση, όπου μέχρι σήμερα διενεργούνται ανασκαφές καθώς και πάρκο με μοναδικά δένδρα, συμπεριλαμβανομένης και της αρχαίας συκομορέας, την οποία η τοπική παράδοση συνδέει με το «δένδρο του Ζακχαίου».\nΤον Σεβασμιώτατο υποδέχθηκε ο Υπεύθυνος του χώρου κ. Ρ. Ντικάνσκι με στελέχη του. Ο κ. Αντώνιος ξεναγήθηκε στο χώρο από τον Υπεύθυνο των ανασκαφών Δρ. Ιστορίας κ. Λ. Μπελιάγεφ. Κατά τη διάρκεια της συνομιλίας μετά τη βόλτα στο χώρο, ο Ντικάνσκι ενημέρωσε για την υπό προετοιμασία έκθεση, που θα είναι αφιερωμένη στην ιστορία του ρωσικού προσκυνηματισμού στους Αγίους Τόπους.\nΣτη συνέχεια ο Μητροπολίτης Αντώνιος επισκέφθηκε το Μετόχι της Ρωσικής Εκκλησιαστικής Αποστολής στην Ιεριχώ «Άγιος Απόστολος Ζακχαίος», όπου επιθεώρησε το παρεκκλήσι του Αγίου Προδρόμου με τα αρχαία χριστιανικά ψηφιδωτά. Η παράδοση θέλει σε αυτή τη θέση την οικεία του αρχιτελώνη Ζακχαίου, την οποία επισκέφθηκε ο Κύριος Ιησούς Χριστός. Η υπεύθυνη του Μετοχίου μοναχή Λουκίνα ξενάγησε τον υψηλό επισκέπτη στον περίφημο φρουτόκηπο του Μετοχίου και τον ξενώνα, όπου φιλοξενούνται οι προσκυνητές.\nTags: ΑΡΧΑΙΑ ΙΟΠΠΗ, ΜΟΣΧΑΣ ΚΥΡΙΛΛΟΣ, ΠΑΤΡΙΑΡΧΕΙΟ ΜΟΣΧΑΣ


Θετική εξέλιξη: Το εμβόλιο της Pfizer για τον κορωνοϊό είναι πάνω από 90% αποτελεσματικό | VIMA Online\nΓΙΟΡΤΑΖΟΥΝ: Ελισσαίος... Ελισσαίος, Ελισσώ, Ελισώ, Νήφων 15 ΙΟΥΝΙΟΥ 2021, 00:39\nΘετική εξέλιξη: Το εμβόλιο της Pfizer για τον κορωνοϊό είναι πάνω από 90% αποτελεσματικό\n0 9 ΝΟΕΜΒΡΙΟΥ 2020, 14:24\nΚαι όλα αυτά την ώρα που φαρμακοβιομηχανίες και ερευνητικά κέντρα ανά την υφήλιο εργάζονται πυρετωδώς για ένα ασφαλές και αποτελεσματικό εμβόλιο, σε μια προσπάθεια να τερματιστεί η πανδημία κορωνοϊού που έχει στοιχίσει τη ζωή σε πάνω από 1.250.000 ανθρώπους παγκοσμίως. Οι επιστήμονες ελπίζουν σε ένα εμβόλιο κατά του κορωνοϊού που θα είναι τουλάχιστον 75% αποτελεσματικό, ενώ ο επιφανής επιδημιολόγος και σύμβουλος του Λευκού Οίκου, δρ Άντονι Φάουτσι, είχε δηλώσει ότι θα ήταν αποδεκτό ένα εμβόλιο αποτελεσματικό κατά 50% με 60%. Ο ελληνικής καταγωγής πρόεδρος και διευθύνων σύμβουλος της Pfizer, Αλβέρτος Μπουρλάς, χαιρέτισε την εξέλιξη ως «μεγάλη μέρα για την επιστήμη και την ανθρωπότητα».


Παράταση των ειδικών περιοριστικών μέτρων ανακοίνωσε ο Ν. Χαρδαλιάς  :: paremvasistinpella.com\nΠαράταση των ειδικών περιοριστικών μέτρων ανακοίνωσε ο Ν. Χαρδαλιάς\nΠαράταση για 14 ημέρες σε όλα τα περιοριστικά μέτρα ανακοίνωσε ο Νίκος Χαρδαλιάς και διακοπή πτήσεων από Βαρκελώνη και Καταλονία.\nΟ Νίκος Χαρδαλιάς κατά τη σημερινή ενημέρωση για τον κορονοϊό ανακοίνωσε την παράταση των μέτρων περιορισμού της νόσου για ακόμη 14 ημέρες. Παρατείνονται τα μέτρα για τη τήρηση αποστάσεων. Παρατείνεται για 14 μέρες η υποχρεωτική χρήση μάσκας εκτός από χώρους εστίασης.\nΠαρατείνονται για 14 μέρες τα μέτρα για παραλίες, εκκλησίες, η αναστολή των πανηγυριών και εκδηλώσεις όπου ο κόσμος είναι όρθιος. Ακόμη παρατείνεται για τα 14 ημέρες ο περιορισμός σε πλοίο που έρχονται από το εξωτερικό.\nΔιαβάστε επίσης: Ζάκυνθος και Λέσβος σε καθεστώς ειδικών περιοριστικών μέτρων - Ημαθία σε καθεστώς επιβαρυμένης περιοχής\nΣυγκεκριμένα όπως ανακοίνωσε ο κ. Χαρδαλιάς παρατείνονται για 14 ημέρες τα εξής μέτρα:\nΟ περιορισμός του αριθμού των πελατών στα καταστήματα ανάλογα με τα τετραγωνικά. Η υποχρεωτική χρήση μάσκας στους κλειστούς χώρου. Τα μέτρα προστασίας στις παραλίες. Η παράταση αναστολής ανοικτών εκδηλώσεων, πανηγυριών καθώς των εκδηλώσεων με το κοινό όρθιο. Παρατείνονται τα περιοριστικά μέτρα σε Μύκονο, Πάρο, Αντίπαρο, Σαντορίνη και Χαλκιδική.\nΗ αναστολή των επισκεπτηρίων σε γηροκομεί, νοσοκομεία. Παρατείνονται τα μέτρα τήρησης αποστάσεων σε ΚΥΤ. Ακόμη παρατείνεται ως 15/9 ο δειγματοληπτικός έλεγχος εισερχομένων από το εξωτερικό καθώς και οι προυποθέσεις εισόδου από τα χερσαία σύνορα\nΑνακοίνωσε επίσης ότι αναστέλλεται η υποχρέωση για αρνητικό PCR για όσους έρχονται από Ολλανδία. Παράλληλα, επιβάλλεται διακοπή πτήσεων από Βαρκελώνη και Καταλονία.\nΝέα μέτρα για τις Μονάδες Φροντίδας Ηλικιωμένων\nΑΝΑΔΗΜΟΣΙΕΥΣΗ ΑΠΟ https://www.avgi.gr/article/10811/11403638/paratase-ton-eikon-perioristikon-metron-anakoinose-o-n-chardalias


Faros Casa - Stanovi za najam - Elea, Grčka\nCijeli stan · Elea\nΟ χώρος μου εχει υπέροχη θέα, βρίσκεται στον δεύτερο όροφο του συγκροτήματος μας, ενα διαμπερές διαμέρισμα για δροσερές διακοπές.Πολύ κοντά βρίσκονται εστιατόρια και καφετέριες ενώ οι παραλίες είναι σε ακτίνα λίγων λεπτών με τα πόδια. Το σημείο που βρισκόμαστε είναι ιδανικό για επίσκεψη στην Μονεμβασία, στην Ελαφόνησο, αλλά και στην περιοχή της Μάνης.\nΤο διαμέρισμα είναι σε άριστη κατάσταση ενώ διαθέτει καινούρια κρεβατοκάμαρα. τηλεόραση, κλιματιστικό και ψυγείο.\n- ΩΡΕΣ ΚΟΙΝΗΣ ΗΣΥΧΙΑΣ: 15:00-17:00\nDomaćin – Ματινα\nElea i okolica nude i druge opcije – istražite ih\nJoš mjesta za smještaj na lokaciji Elea:


Σε καραντίνα η Φούστανη Αλμωπίας (βίντεο) | karatzova.com\nHome / ΑΡΙΔΑΙΑ / Υγεία / Σε καραντίνα η Φούστανη Αλμωπίας (βίντεο)\nΣε καραντίνα η Φούστανη Αλμωπίας (βίντεο)\nΣε καραντίνα τέθηκε για 14 ημέρες, από σήμερα στις 8 το βράδυ η Φούστανη Αλμωπίας, σύμφωνα με όσα δήλωσε πριν από λίγο ο υφυπουργός Πολιτικής Προστασίας και Διαχείρισης Κρίσεων Νίκος Χαρδαλιάς στην απογευματινή καθιερωμένη ενημέρωση.\nΌπως επεσήμανε ο υφυπουργός, το τελευταίο 48ωρο παρατηρήθηκε αύξηση του επιδημιολογικού φορτίου στο συγκεκριμένο χωριό. Σε συνεργασία με την Περιφέρεια Κεντρικής Μακεδονίας και την Περιφερειακή Ενότητα Πέλλας αποφασίστηκε να τεθεί σε καραντίνα η κοινότητα Φούστανης.\nΌπως είναι γνωστό στην κοινότητα της Αλμωπίας έχουν καταγραφεί μέχρι σήμερα τέσσερα επιβεβαιωμένα κρούσματα.\nΑνώνυμος 1 Απριλίου 2020 - 7:04 μ.μ.\nΤακης-Τακης 1 Απριλίου 2020 - 7:15 μ.μ.\nΔυστυχώς κάποτε θα χτυπούσε την πόρτα και της Πέλλας. Το κακό είναι ότι ο νομος μας είναι μη θωρακισμενος εξαιτίας της ανικανότητας της Αντιπεριφερειας και των Δήμων. Ο Δάνης κοιμάται μόνιμα και οι δήμαρχοι ροχαλιζουν. Όταν δεν έχουν ασχοληθει ούτε κατ'ελαχιστον με την πρωτοβάθμια υγεία, δεν γνωρίζουν καν που βρίσκονται τα Κ.Υ και τα Π.Ι του χώρου ευθύνης τους τι μπορούμε να περιμένουμε από αυτούς. Στις επόμενες εκλογές θα τους ξαναδούμε να μοιράζουν πασχαλινές λαμπάδες σε κάποια παιδιατρική κλινική και φυσικά με την παρουσία κάμερας. Ρε δεν θέλουμε να χαρίζετε με βαρυγδουπες ανακοινώσεις τους μισούς μισθούς σας. Ζητάμε από σας να είστε επαρκείς στα καθήκοντα και τις υποχρεώσεις σας. Και αν σας περισσεύουν δώστε τα με ταπεινότητα και δίχως κουδούνια αφού ούτως ει άλλως εμείς οι πολίτες πληρώνουμε.\nΑνώνυμος 1 Απριλίου 2020 - 7:16 μ.μ.\nΑν πριν από 14 μέρες ήταν στα σπίτια τους δεν θα γινόταν αυτό που έγινε ούτε αυτό που θα γίνει τελικά μόνο με βουρδουλα βάζουμε μυαλό\nΤΗΝ ΑΛΛΗ ΦΟΡΑ ΨΗΦΙΖΩ ΤΑΚΙ ΤΑΚΙ ΜΟΝΟ ΠΟΥ ΔΕΝ ΞΕΡΩ ΠΟΙΟΣ ΕΙΝΑΙ ΑΦΟΥ ΟΛΟΙ ΟΙ ΑΛΛΟΙ ΕΙΝΑΙ ΑΝΙΚΑΝΟΙ\nΚαι κάποια γερά πρόστιμα γιατί μόνο αυτά πονάνε\nChris 1 Απριλίου 2020 - 7:31 μ.μ.\nΑκόμα πολιτικά μιλάτε...... Δεν ντρέπεστε για τον, Δανη και κάθε Δανη που τα σχετίζεται όλα με τα πολιτικά εδώ ο κόσμος καίγεται και εσείς τον χαβά σάς.. Επειδή το κόμμα στο οποίο ανήκετε δεν είναι στην εξουσία που αν ήταν όλα θα ήταν τέλεια... Απαράδεκτο.\nΤακης-Τακης 1 Απριλίου 2020 - 10:39 μ.μ.\nκ.Chris αν και σχολίασα με απλο τρόπο την πραγματικότητα,πόνεσε απότομα το δόντακι σου μονο για τον Δάνη. Λοιπόν για να τελειώνουμε με το παραμύθι,εγώ δεν κάνω πολιτική αν και θα έπρεπε διότι η πανδημία είναι θέμα χειρισμού όλων όσων μας διοικούν και ειδικά της Κεντρικής Διοίκησης. Η ανεπάρκεια των αυτοδιοικητικών είναι το τεράστιο πρόβλημα στον νομό μας και από ότι βλέπω εθελοτυφλεις με περίσσια πονηριά. Όσο για την απορία που εκφράζεις στο τέλος του σχολίου σου την λύνω αμμεσα.Είμαι μέλος της παράταξης που σημερα είναι κυβερνηση και διαχειρίζεται με τον καλύτερο δυνατό τρόπο αυτόν τον πόλεμο. Για αυτό μείνε σπίτι και όταν πληκτρολογείς βάλε το μυαλό σε λειτουργία.\nΑνώνυμος 1 Απριλίου 2020 - 7:43 μ.μ.\nΟ ωχαδερφισμός και ο αλκοολισμός υπάρχει σε κάθε χωριό. Μέσα σ αυτές τις παρέες δεν μπορείς να περιορίσεις κανέναν. Θα δείτε και σε άλλα χωριά. Τώρα θα βάλουμε μυαλό.Μην έχουμε θύματα μόνο.\nΑνώνυμος 1 Απριλίου 2020 - 7:56 μ.μ.\nΥΠΟΜΟΝΉ και θα τα καταφέρετε.\nΈνας φίλος από Έδεσσα......\nΑνώνυμος 1 Απριλίου 2020 - 7:59 μ.μ.\nΑνώνυμος 1 Απριλίου 2020 - 9:39 μ.μ.\nΜαγκιά του Δάνη να πείσει τον Χαρδαλιά για καραντίνα με 4 κρούσματα,όταν άλλοι με πολύ περισσότερα κρούσματα δεν μπαίνουν.Πάει στην γραμμή Μητσοτάκη (αυστηρά μέτρα από την αρχή) γιατί είδε ότι αυτή είναι η καλύτερη λύση.\nΑνώνυμος 2 Απριλίου 2020 - 8:43 π.μ.\nΑ,μάλιστα. Αυτή είναι η καλύτερη λύση.Πανε ρώτα τους γιατρούς στα νοσοκομεία ποια είναι η καλύτερη λύση άσχετε. Όλοι επιστήμονες γίνατε. Σου αρέσει το Μαντρωμα έτσι, κι όταν έρθει η ώρα σου και δεις (που δεν σου το εύχομαι) ότι τα νοσοκομεία δεν μπορούν να σου προσφέρουν τα αυτονόητα λόγω ελλείψεων, αντε να δούμε πόσο θα λες ότι τα αυστηρά μέτρα είναι η καλύτερη λύση.\nΗ καλύτερη λύση είναι η πλήρης οργάνωση των Νοσοκομείων που διέλυσε η νδ. Και κόψτε την μαλακια\nΑνώνυμος 1 Απριλίου 2020 - 10:51 μ.μ.\nζωα παλι τον δανη βριζετε ,αντι να προσφερετε κατι ...ζωα ζωα ζωα ....ουτε δανης ουτε γιαννης ρε βοδια ...λες και οι αλλοι ,θα μας εσωζαν γιδια ε γιδια ...ουστ ρε....ο θεος να μας φυλαξει ρε\nΑνώνυμος 2 Απριλίου 2020 - 12:50 π.μ.\nΤώρα μάλλον για να σε καταλαβαίνουμε, ίδιας ράτσας ζώα είμαστε\nΑνώνυμος 1 Απριλίου 2020 - 11:22 μ.μ.\nΤα άλλα δύο κρούσματα ποιοι είναι εκτός από τον 67χρονο κ τον εργάτη του?


ΟΗΕ: Αναρτήθηκε η συμφωνία Ελλάδας-Αιγύπτου για την ΑΟΖ | Athens Voice\n24.12.2020 | 08:58\nΣτιγμιότυπο από την υπογραφή της συμφωνίας μεταξύ Ελλάδας και Αιγύπτου © EUROKINISSI /ΓΡ ΤΥΠΟΥ ΥΠ. ΕΞΩΤΕΡΙΚΩΝ / ΧΑΡΗΣ ΑΚΡΙΒΙΑΔΗΣ\nΗ συμφωνία Ελλάδας - Αιγύπτου για την οριοθέτηση της Αποκλειστικής Οικονομικής Ζώνης αναρτήθηκε στον ΟΗΕ - Η σημασία της ανάρτησης\nΣτην επίσημη ιστοσελίδα της Διεύθυνσης Ωκεάνιων Υποθέσεων και του Δικαίου της Θάλασσας του ΟΗΕ αναρτήθηκε η συμφωνία Ελλάδας-Αιγύπτου για την οριοθέτηση της Αποκλειστικής Οικονομικής Ζώνης μεταξύ των δύο κρατών που είχε υπογραφεί στο Κάιρο στις 6 Αυγούστου.\nΣύμφωνα με την «Καθημερινή», με την πράξη αυτή πρωτοκολλήθηκε στα Ηνωμένα Έθνη και στη συνέχεια αναρτήθηκε η Συμφωνία που συνήψε η χώρα μας με την Αίγυπτο πριν από τέσσερις μήνες.\nΜάλιστα, διπλωματικές πηγές αναφέρουν ότι η σημασία της εν λόγω ανάρτησης δεν έγκειται μόνο στο γεγονός της δημοσίευσης της συμφωνίας Ελλάδας-Αιγύπτου αυτής καθ’ αυτής, αλλά ότι έγινε σε πολύ μικρό διάστημα και παρά το γεγονός ότι Πρόεδρος της Γενικής Συνέλευσης του ΟΗΕ είναι ο Τούρκος Βολκάν Μποζκίρ.\nΔιπλωματικές πηγές, επίσης, αναφέρουν ότι η ταχύτητα της πρωτοκόλλησης και ανάρτησης της εν λόγω συμφωνίας σε συνδυασμό με την καθυστέρηση της ανάρτησης του «τουρκο-λυβικού μνημονίου» αποτελεί το αποτέλεσμα πολύμηνης προσπάθειας του Υπουργού Εξωτερικών, ο οποίος βρίσκεται σε τακτική επικοινωνία με τον Γενικό Γραμματέα του ΟΗΕ, Αντόνιο Γκουτέρες. Ο υπουργός Εξωτερικών συναντήθηκε τρεις φορές με τον Πορτογάλο ανώτατο αξιωματούχο κατά τους τελευταίους μήνες, δύο φορές στη Γενεύη και πιο πρόσφατα στη Νέα Υόρκη τον περασμένο Σεπτέμβριο.\nΌπως σημειώνει η «Καθημερινή», η ανάρτηση αποτελεί την πρώτη που πραγματοποιείται, όσον αφορά συμφωνίες για την οριοθέτηση θαλασσίων ζωνών μεταξύ της Ελλάδας και γειτονικής χώρας, στη βάση πάντα του Δικαίου της Θάλασσας, εδώ και τέσσερις δεκαετίες. Έπεται η ανάρτηση της συμφωνίας με την Ιταλία, ευθύς μόλις τεθεί σε ισχύ.


Θα ‘θελα να κλάψω, να κλάψω πολύ... - ΠΑΤΡΙΣ\nΝαι, φίλε αναγνώστη, θα ήθελα να κλάψω, να κλάψω πολύ, τώρα που δεν ντρέπομαι, γιατί γέρασα και η μακαρίτισσα μάνα μου δεν μπορεί πια να με μαλώσει σαν τότε, που ήμουνα μικρό παιδί και, όταν πήγαινα για οποιοδήποτε λόγο να κλάψω, με προλάβαινε πάντα λέγοντάς μου με ύφος σοβαρό ή και αυστηρό: “Μανώλη, δεν είπαμε πως οι άνδρες δεν κλαίνε;” Και όταν κάποτε τόλμησα να τη ρωτήσω “ποιοι τέλος πάντων κλαίνε, μάνα;” μου απάντησε με το ίδιο σοβαρό ύφος: “Τα μωρά, παιδί μου, οι γυναίκες και οι γέροι καμιά φορά”. Από τότε δεν ξανάκλαψα φανερά ούτε σαν παιδί ούτε σαν έφηβος ούτε σαν νέος ούτε σαν άνδρας· ντρεπόμουνα· κρυφά όμως έκλαιγα πολλές φορές στη ζωή μου όταν δεν με έβλεπε κανείς, παρά μόνο ο εαυτός μου και οι στιγμές μού το επέβαλλαν. Τώρα όμως, που γέρασα, μπορώ να κλαίω φανερά κι όσο θέλω, χωρίς να ντρέπομαι πια.\nΘα ‘θελα λοιπόν να κλάψω πολύ, να κλάψω μέρες, να κλάψω εβδομάδες, να κλάψω μήνες… μέχρι να στερέψω από δάκρυα και πόνο. Να κλάψω για τον τόπο αυτό, που τον βλέπω να χάνεται, για τον λαό αυτό, τον ένδοξο και μοναδικό, του οποίου είμαι μέλος και εγώ. Να κλάψω γι’ αυτή τη χώρα την πολύπαθη και δοξασμένη πατρίδα, τη γριά αλλά πανέμορφη που έφτιαξε ο Θεός, για να τη δώσει στον λαό που από παλιά ξεχώρισε και ιδιαίτερα αγάπησε· που αγάπησε την ιστορία του και προπάντων τη γλώσσα του, τη σοφία του, τις πανανθρώπινες αξίες του και τις ιδέες του, τις αρετές και τα ιδανικά του, ακόμη και την πίστη του σε ψεύτικους μεν θεούς αλλά ιδεατούς και ανθρωπόμορφους, για τους οποίους έκτισε πανέμορφους ναούς και αναρίθμητους βωμούς ακόμη και για τον άγνωστο θεό, τον ξεχασμένο αλλά αληθινό… Τον λαό που άντεξε τετρακόσια χρόνια αφόρητης σκλαβιάς και καταπίεσης από βάρβαρα και αλλόθρησκα αφεντικά και δεν αλλοξοπίστησε. Αυτό τον ανεπανάληπτο σε αξία λαό, στον καιρό μας, πουλημένα και χωρίς τσίπα ντροπής, ντόπια και ξένα αφεντικά κατάντησαν λαό σκύλων. Και τι σημαίνει “λαός σκύλων”;. Οι περισσότεροι ξέρουμε: Οι σκύλοι που δεν έχουν αφεντικά, όσο ξύλο και να φάνε από αυτά, δεν πρόκειται να τους επιτεθούν ούτε να αμυνθούν· βάζουν την ουρά στα σκέλη τους και ζαρώνουν τρέμονας ή αν δεν είναι δεμένοι, απομακρύονται ουρλιάζοντας και κλαίγοντας λυπημένα και αν την επομένη στιγμή τα αφεντικά τους τους κράξουν κοντά τους, εκείνοι επιστρέφουν αμέσως, κουνώντας από χαρά την ουρά τους, για να γλείψουν και πάλι τα χέρια εκείνα, που προηγουμένως τους ξυλοφόρτωναν. Αυτή την ψυχολογία τη γνωρίζουν και την εφαρμόζουν καλά οι ντόπιοι και οι ξένοι δυνάστες μας. Μέχρι πότε όμως;\nΔεν θα κλάψω κι ούτε λυπάμαι – μόνο σαν Χριστιανός λυπάμαι – όσους φερόμενοι ανοήτως, έχοντας άδεια την τσέπη, έπαιρναν δάνεια για να σπάνε τα βράδια πιάτα στις ταβέρνες και στα μπουζουξίδικα και ν’ ανοίγουν ακριβές σαμπάνιες. Ούτε όσους χωρίς οικονομίες αλλά με δανεικά έκαναν πανάκριβα ταξίδια αναψυχής ή διακοπές σε δαπανηρά θέρετρα. Ούτε αυτούς που αγόραζαν χωρίς να το επιτρέπει η οικονομική τους κατάσταση μεγάλα και πολυτελή αυτοκίνητα για να ικανοποιήσουν τον άρρωστο εγωισμό τους, νομίζοντας έτσι ότι εντυπωσίαζαν τους φίλους και τους γνωστούς τους. Ούτε όσους πήραν υπέρογκα δάνεια για να κτίσουν εξοχικά ή επαύλεις, δάνεια που σε καμία περίπτωση δεν θα μπορούσαν μελλοντικά να εξυπηρετήσουν. Το ότι δεν λυπάμαι όλους τους παραπάνω, αυτό δεν σημαίνει ότι χαίρομαι αν κάποιοι απ’ αυτούς σήμερα δυστυχούν.\nΕλληνες! Οχι εσείς που κοιμηθήκατε φτωχοί και ξυπνήσατε με ολόκληρες περιουσίες ούτε εσείς που κοιμηθήκατε καλοί και γεροί και ξυπνήσατε ανάπηροι ούτε εσείς που δεν πιάσατε ποτέ όπλο στα χέρια σας ή όταν χρειάστηκε δεν είχατε γεννηθεί, αλλά ξυπνήσατε ένα πρωί ήρωες και αντιστασιακοί, ούτε εσείς οι παθιασμένοι κομματικοί συνδικαλιστές και μεγαλοδημοσιογράφοι που παραποιούσατε εν γνώσει σας την αλήθεια και ανεβοκαταβάζατε κυβερνήσεις, για να βρεθείτε ξαφνικά με τις τσέπες γεμάτες ή μέσα στη Βουλή ούτε εσείς που μέχρι το 1974 υπηρετούσατε με ύμνους και φανατισμό το στρατιωτικό καθεστώς, αλλά το 1975 ξυπνήσατε βαθιοί και άδολοι δημοκράτες, ούτε εσείς που με μοναδικό σας προσόν την κομματική ταυτότητα καταλάβατε κρίσιμες θέσεις στον κρατικό μηχανισμό και διαχειριστήκατε τις τύχες ημών των υπολοίπων, των έντιμων και ηλιθίων, ούτε εσείς οι πάσης φύσεως φοροκλέφτες και φοροφυγάδες ούτε εσείς οι… Γιατί όχι όλοι εσείς; Γιατί πολύ φταίξατε και αρκετά συνεργήσατε στο να φτάσουμε στη σημερινή δυστυχία.\nΌμως, για τα σημερινά δεινά και αδιέξοδα της πατρίδας μας και του λαού μας φταίνε άραγε αποκλειστικά και μόνο οι παραπάνω εξυπνάκηδες και παντοτινά ανήθικοι καιροσκόποι και ιδιοτελείς; Ασφαλώς όχι. Την κύρια ευθύνη, την αποκλειστική, θα λέγαμε, φέρουν οι κυβερνήσαντες κατά τα τελευταία πενήντα χρόνια την άτυχη χώρα μας πολιτικοί της δεκάρας. Μικρόνοες και ανίκανοι σχεδόν όλοι τους, ζωντανοί και πεθαμένοι, με ελάχιστες μόνο μικροεξαιρέσεις, εξέθρεψαν και συντήρησαν για λόγους ψηφοθηρικούς την άθλια αυτή κατάσταση. Δημαγωγοί αχαλίνωτοι κάποιοι και αδιάντροποι ψεύτες, απατεώνες και κλέφτες του δημόσιου πλούτου άλλοι, δεν υπηρέτησαν ποτέ τα πραγματικά συμφέροντα του έθνους και του λαού μας. Το ενδιαφέρον τους κινούνταν και κινείται πάντα γύρω από τη βουλευτική τους επιβίωση και την εξυπηρέτηση των προσωπικών και κομματικών τους συμφερόντων. Ολοι τους, και οι τριακόσιοι, μιλούν λ.χ. για δημιουργία, αλλά πολλοί από αυτούς εννοούν την ασυδοσία, αυτήν που καλύπτει ή εξυπηρετεί κάθε τους ανομία. “Ουαί υμίν γραμματείς και φαρισαίοι υποκριταί”… Ελάτε, λοιπόν, όλοι εμείς οι λοιποί Ελληνες, όσοι αποδεδειγμένα δεν φταίξαμε πολύ για τη σημερινή μας κατάντια, όσοι πονούμε, φοβόμαστε και ανησυχούμε για το μέλλον των παιδιών μας και των εγγονιών μας, όσοι δεν θέλουμε να δούμε τη χώρα μας να μουσουλμανοποιείται ή να πουλιέται ή να τεμαχίζεται και να χάνεται, ελάτε, ο καθένας μας να σκεφτούμε και να δούμε τι πρέπει να κάνουμε πριν είναι πολύ αργά.\nΓνωρίζω πως οι καιροί είναι πολύ δύσκολοι και πως στην Ευρώπη με το ευρώ λύση δεν υπάρχει. Και ακόμη πως ο μεγάλος εθνικός ηγέτης που χρειαζόμαστε, προς το παρόν τουλάχιστον, δεν υπάρχει.\nΜακάρι γρήγορα να φανεί, για να σώσει ό,τι θα έχει ώς τότε απομείνει…\n* Ο Μανώλης Ροδιτάκης είναι τ. εκπαιδευτικός, ειδ. πάρεδρος του Παιδαγ. Ινστιτούτου και πτυχιούχος Πολιτ. Επιστημών\nΦυγή προς τα εμπρός με κινητήρια δύναμη τις επενδύσεις


Αχαΐα: Οικογενειακή επιχείρηση με όπλα, σφαίρες και... - Star.gr\nΕΛΛΑΔΑ Παρασκευή, 25 Ιανουαρίου 2013, 09:10\nΑχαΐα: Οικογενειακή επιχείρηση με όπλα, σφαίρες και κλεμμένο μηχανάκι!\nΔύο οι περιπτώσεις\nΣε οικογενειακή υπόθεση μάλλον είχαν αναγάγει τέσσερα άτομα την οπλοκατοχή σε δύο διαφο��ετικές περιπτώσεις.\nΧθες σε ελέγχους που έκανε η Υποδιεύθυνση Ασφάλειας Πατρών στα σπίτια τους σε χωριό του Δήμου Ερυμάνθου και στο Τζάιλο Αχαΐας στο Δήμο Δύμης εντοπίστηκαν να κατέχουν όπλα χωρίς τις προβλεπόμενες άδειες, ενώ στη μία περίπτωση βρέθηκε και κλεμμένο μηχανάκι.\nΣυγκεκριμένα συνελήφθησαν στο Τζάιλο, 50χρονος και ο 49χρονος αδελφός του καθώς βρέθηκε να κατέχουν δύο περίστροφα, δύο κυνηγετικά όπλα, 117 φυσίγγια πυροβόλου διαφόρων διαμετρημάτων και 69 κάλυκες διαφόρων διαμετρημάτων πάλι πυροβόλου όπλου.\nΣτην άλλη επιχείρηση που έγινε στην περιοχή της Ερυμάνθειας, συνελήφθησαν ένας 27χρονος και ο ανήλικος αδελφός του, καθώς βρέθηκαν και κατασχέθηκαν ένα περίστροφο 6σφαίρο 32άρι, 25 φυσίγγια πυροβόλου όπλου, δύο βολίδες πολεμικού τυφεκίου, ένα κυνηγετικό όπλο χωρίς άδεια, και δύο δίκυκλα, εκ των οποίων το ένα ήταν κλεμμένο από Πάτρα, ενώ το δεύτερο ερευνάται.\nΚαι οι τέσσερις αναμένεται να οδηγηθούν σήμερα στον αρμόδιο Εισαγγελέα με τη σχηματιζόμενη σε βάρος τους δικογραφία.


Θαύμα Οσίου Παρθενίου: Ο Όσιος εμφανίζεται ζωντανός - ΑΡΧΑΓΓΕΛΟΣ ΜΙΧΑΗΛ\nΑληθινή ιστορία: Προσευχόνταν όλο το χωριό\n«Λάβετε, φάγετε, τούτο μου εστι το Σώμα- Πίετε εξ αυτού πάντες, τούτό εστί το Αίμα μου»\nΣάββατο του Λαζάρου: Το έθιμο με τα Λαζαράκια\nΤσουρεκάκια γεμιστά εύκολα γρήγορα και νόστιμα\nΜια νηστίσιμη μπουγάτσα για πρωινό με την οικογένεια είναι ότι πρέπει\nΑρχική/ΘΑΥΜΑΤΑ/Θαύμα Οσίου Παρθενίου: Ο Όσιος εμφανίζεται ζωντανός\nΑσχολούμενη με τον Άγιο Παρθένιο, γνώρισα από κοντά και τη συγκινητική περίπτωση της κ. Βασιλικής Μήλα, κατοίκου Κερατσινίου Πειραιά, που τον Ιούνιο τού 1998, μετά από ειδικές εξετάσεις διαπίστωσε ότι προσβλήθηκε από την επάρατο νόσο και μάλιστα οι γιατροί δήλωσαν στο σύζυγο και τα…\nΚαι μας λέει: «Και εδώ ο Άγιος έδειξε την πρόνοια του, γιατί, αν ο σύζυγος μου ήταν εκεί, σίγουρα θα έκλαιγε και εγώ θα έχανα την ψυχραιμία μου. Για τους γιατρούς όλα πήγαν απρόσμενα πολύ καλύτερα απ’ ότι περίμεναν. Παρ’ όλα αυτά συνέστησαν ένα μεγάλο αριθμό ακτινοβολιών, που όμως δεν ήταν δυνατόν να πραγματοποιηθούν, γιατί το χέρι της κ. Βασιλικής μετά το χειρουργείο έμενε ακίνητο και πονούσε φοβερά.Βγήκε από το νοσοκομείο με την προοπτική, όταν μπορέσει να σηκώσει το χέρι της, να αρχίσει η θεραπεία.\nΝΕΟ ΘΑΥΜΑ ΑΓΙΟΥ ΡΑΦΑΗΛ: Βλέπω λοιπόν από την είσοδο να μπαίνει ένας ιερέας ψηλού αναστήματος με μεγάλη γενειάδα και ράσα που ήταν μεν μαύρα αλλά είχαν μια ιδιαίτερη λάμψη\nΠρόσφατο θαύμα της Παναγίας της Γοργοεπηκόου\nΘαυμαστό γεγονός με την Αγία Μαρίνα σήμερα το απόγευμα…\nΑκόμα ένα συγκλονιστικό Θαύμα του Αγίου Ραφαήλ!\nΈνα μωρό που αναστήθηκε! Θαύμα της Παναγίας! ! !


Το φιλοσοφικό μήνυμα του Καμύ | Παιδείας Εγκώμιον\nΑρχική > φιλοσοφία\t> Το φιλοσοφικό μήνυμα του Καμύ\nΤο φιλοσοφικό μήνυμα του Καμύ\n18/02/2017 Σχολιάστε Go to comments\nΓράφει ο Δημήτρης Βαρβαρήγος // *\n«Μία μοναδική βεβαιότητα είναι αρκετή γι’ αυτόν που ψάχνει. Αρκεί μόνο να δεχθεί όλες τις συνέπειες που προκύπτουν από αυτήν».\nΣε μια εποχή κατά την οποία θριαμβεύουν οι κάθε είδους -ισμοί, ο Καμύ απορρίπτει συνειδητά κάθε σύστημα: «Μια βαθιά σκέψη είναι ένα συνεχές γίγνεσθαι, αφομοιώνεται με τα βιώματα της ζωής και μορφοποιείται απ’ αυτά». Έτσι, συγγενεύει με τον Μονταίν.\nΆλλωστε, προτιμά να εκφράζει τη σκέψη του κυρίως με μορφή δοκιμίων, τα οποία συγκεντρώνει σε δύο πλευρές του δίπτυχου: Ο μύθος του Σισύφου και Ο επαναστατημένος άνθρωπος. Εδώ δίνεται μια προοπτική του κόσμου, αρθρωμένη πάνω σε πέντε σημεία από την απουσία του θεού ως την επανάσταση.\nΗ πιστοποίηση της αδικίας και του κακού πάνω στη γη οδηγεί τον Καμύ, για ηθικούς λόγους, στον αγνωστικισμό, γιατί όλα συμβαίνουν σαν να μην υπάρχει θεός. Έτσι, βγαίνει από το «παράδοξο ενός θεού παντοδύναμου και κακού, ή καλοκάγαθου και στείρου» (Ο επαναστατημένος άνθρωπος).\nΚατάληξη αυτής της απουσίας θεού είναι αναπόφευκτα το παράλογο, το οποίο χαρακτηρίζει τη σχέση του ανθρώπου με τον κόσμο: «Δεν υπάρχει ούτε στο ένα ούτε στο άλλο σκέλος μέσα σε στοιχεία συγκρίσιμα. Γεννιέται μέσα από την αντιπαράθεσή τους» (Ο μύθος του Σισύφου). Ενώ οι άθεοι υπαρξιστές εγκλείονται μέσα σε μια απόλυτη και συστηματική παραδοξότητα, ο Καμύ δηλώνει ότι: «Η πιστοποίηση του παράλογου της ζωής δεν μπορεί να αποτελεί τέλος, αλλά μόνο μια αρχή» (Actuelles, I), και αυτό του επιτρέπει να επεξεργαστεί μεθοδικά επάνω σε κάποιες σημαντικές αρετές. Τιμιότητα. Ηθική. Δικαιοσύνη.\nΗ συνειδητοποίηση του παράλογου επιτρέπει στον άνθρωπο να επανεντάξει το χρόνο στη μοναδική του πραγματικότητα, την πραγματικότητα της στιγμής. Απελευθερωμένοι από την υπόθεση του αιώνιου, την ψευδαίσθηση ενός αιώνιου μέλλοντος, θα μπορέσουμε να βιώσουμε στην πληρότητα της τη μοναδική μας ύπαρξη, διότι, για έναν άνθρωπο η αιωνιότητα είναι ο χρόνος της δικής του ζωής. Εξ ου και η γεμάτη βάθος συμβουλή: «Μην περιμένετε τη μετά θάνατον κρίση, η κρίση λαμβάνει χώρα κάθε μέρα» (Η πτώση). Η μεγαλοσύνη μιας τέτοιας προοπτικής δεν μπορεί παρά να ανυψώνει τον άνθρωπο και ανακλά μια στάση εμμονής στη ζωή, βρίσκεται δηλαδή στους αντίποδες της υπαρξιακής αγωνίας: «Δεν ανακαλύπτει κανείς το παράλογο χωρίς να πέσει στον πειρασμό να γράψει ένα εγχειρίδιο περί ευτυχίας» (Ο επαναστατημένος άνθρωπος).\nΈτσι, αποκλείονται όλες οι ιδεολογίες οι οποίες στηρίζονται στα διάφορα επίπεδα του παρελθόντος για να πραγματωθούν σε ένα μέλλον ανύπαρκτο. Εξάλλου, «οι ιδέες είναι το αντίθετο της σκέψης». Αυτό αποκλείει ορισμένες αντιλήψεις περί αξίας, η οποία δεν είναι δυνατόν να βρίσκεται «στην απόληξη της πράξης», όπως υποστηρίζουν πραγματιστές και υπαρξιστές, ούτε να απορρέει απλώς από την «κίνηση της ιστορίας». Δεν είναι δυνατόν να νιώσει κανείς ικανοποιημένος με αυτές τις αυτοσχέδιες και ανεπαρκείς λύσεις που προτείνονται για το μεγαλύτερο πρόβλημα του πολιτισμού μας, δηλαδή την απουσία του θεού, πηγή ορισμού κάθε αξίας στο παρελθόν και στο παρόν.\nΓια να διατηρηθεί η έννοια του ορίου, η οποία είναι ουσιαστική, χρειάζεται μια αντικειμενική αξία η οποία να επιτρέπει την «έξωθεν» κρίση κάθε ατομική ή συλλογικής πράξης. Διαφορετικά, βρισκόμαστε αντιμέτωποι με ένα σοβαρότατο δίλημμα: «Όταν το καλό και το κακό επανεντάσσονται μέσα στο χρόνο, συνδεδεμένα με γεγονότα, τίποτε δεν είναι ούτε καλό ούτε κακό, αλλά μόνο λιγότερο ή περισσότερο επίκαιρο. Ποιος άλλος από αυτόν που ενεργεί μέσα στην ευκαιρία θα αποφασίσει για την καταλληλότητα της ευκαιρίας;»\nΣτο βιβλίο απ’ την καλή κι απ’ την ανάποδη, τον απασχολεί το θέμα του ανθρώπινου παραλογισμού και χρησιμοποιεί εκ βαθέων τις δικές του αισθητικές αντιλήψεις εγγίζοντας στοιχεία που δομούν τις ανθρώπινες πράξεις. Συγκεκριμένα λέει. Ένας άνθρωπος παρατηρεί εκστατικά κι ένας άλλος σκάβει τον τάφο του. Πώς να τους χωρίσω;\nΗ εξέγερση θα αποτελέσει την οριστική απάντηση του Καμύ και θεμέλιο λίθο της σκέψης του. Η ανθρωπιστική θεώρηση, που διαγράφεται ήδη στο Μύθο του Σισύφου («[…] είναι η αιώνια κατά μέτωπο αντιπαράθεση του ανθρώπου με το ίδιο του το σκοτάδι. Ο άνθρωπος που προσφέρει τη ζωή του επιβεβαιώνει με αυτή ακριβώς την πράξη, μια αξία έξω από τον ίδιο, βάσιμη για όλους, είτε πρόκειται για την ελευθερία είτε για την αλήθεια, δημιουργώντας έτσι για την ανθρωπότητα αντικειμενικές αναφορές, οι οποίες αφετηρία έχουν τα όρια, κάτι το οποίο είναι ουσιαστικό προκειμένου να διασωθεί ο πολιτισμός μας. Έτσι, λοιπόν, «ο σκλάβος ξεσηκώνεται για λογαριασμό όλων ταυτόχρονα, όταν κρίνει ότι μια τάξη πραγμάτων αρνείται κάτι που δεν ανήκει σ’ αυτόν μόνο, αλλά είναι κοινός τόπος άμεσης κοινωνίας όλων των ανθρώπων, συμπεριλαμβανομένου του υβριστή και του καταπιεστή του». Η ανάλυση αυτή αποκορυφώνεται στο περίφημο cogito του Καρτέσιου «Εξεγείρομαι, άρα υπάρχουμε». Δηλαδή στο να φτάσει κανείς να αμφιβάλλει για όλα και μάλιστα των ασφαλών προϊόντων των αισθήσεων} δηλαδή στο δικό του νοώ, άρα υπάρχω,\nΑυτή είναι η συνεκτική αρχή μέσα στην πλατιά αυτή σκέψη με τις πολλαπλές όψεις. Ο ίδιος ο Καμύ έγραφε στην αρχή της φιλοσοφικής του καριέρας: «Μία μοναδική βεβαιότητα είναι αρκετή γι’ αυτόν που ψάχνει. Αρκεί μόνο να δεχθεί όλες τις συνέπειες που προκύπτουν από αυτήν».\n* Ο Δημήτρης Βαρβαρήγος, γεννήθηκε στην Αθήνα. αποφοιτά από αγγλική σχολή λογοτεχνίας «awarded by the writing school» και γράφει σήριαλ για την τηλεόραση, θέατρο και λογοτεχνία. Το βιβλίο «Υπατία» παρουσιάστηκε στην κεντρική αίθουσα της Βιβλιοθήκης της Αλεξάνδρειας στην Αίγυπτο το 2007, γυρίστηκε ταινία με τον τίτλο «Agora» και θεατρικό έργο από την θεατρική ομάδα «Ανάδρασις».Έχει εκδώσει συνολικά 18 μυθιστορήματα ενηλίκων, 7 παιδικά βιβλία και οκτώ θεατρικά έργα. Το βιβλίο «Λιπεσάνορες, τα χρόνια του φιδιού», εκδόσεις «Μπατσιούλας – Momentum». Ο Δημήτρης Βαρβαρήγος, είναι: Πολιτιστικός εκπρόσωπος της Unesco λόγου, τεχνών κι επιστημών για την Πετρούπολη. Μέλος των «Ιστορικών συγγραφέων». Στη συντακτική επιτροπή του λογοτεχνικού περιοδικού «Ρωγμές». Συντάκτης της εφημερίδας «Μορφωτικός της Πετρούπολης». Μέλος στο Διεθνές Πολιτιστικό Φόρουμ «Ανάδρασις». Οργανωτής Λογοτεχνικών εκδηλώσεων. Έχει συμμετάσχει ως εκπαιδευτής σε εργαστήρια δημιουργικής γραφής στους Δήμους Πετρούπολης, Αμοργού, Πάρου, Αταλάντης, Στον Μορφωτικό Όμιλο Πετρούπολης, στους εκδοτικούς οίκους Άγκυρα και Έναστρον.\nΚατηγορίες:φιλοσοφία Ετικέτες: φιλόσοφος, φιλοσοφία, Καμύ\nΗ ΠΕΚ για τη Θεματική εβδομάδα Η φτώχεια, άλλοτε και τώρα…